text:
Thein Sein asuya hku nna mu mada ai myen mungdan kata kaw na manghkang kaba ni gaw.....
(1) Matsan chyaren mat wa ai shanhte myen amyu ni a sut masa gaw sharawt ya na matu.....
(2) Myen mungdan hpe shanhte myen amyu ni uphkang ai democracy (myanmar democracy) mungdan gawgap na matu...
(3) Laknak lang rawt malan ai ni yawng a laknak yawng dawm kau ya lu na matu....
(1) Ndai lahta na masing (3) gaw Thein Sein asuya a yaw shada ai pandung shadaw rai nga malu ai. Ndai manghkang (3) hpe hparan lu na matu nambat 1 ahkyak dik gaw, shanhte myen amyu masha ni a sut masa shawng gaw sharawt ya ra nga ai. Lachyum gaw laga amyu bawsang ni a ntsa e mungmasa/ sutmasa/ hpyen masa hte dang lu na matu masha jahpan grau law ai shanhte shada da gahkyin gumdin ai lam shawng lu hkra shakut ai hku rai nga ai. Hpyendap laknak hte uphkang yang laga amyu bawsang ni hpe dip sha lu tim shanhte shada da ga bra ayai taw nga ai gaw hkrat sum kaba nan rai taw nga malu ai. Hpa majaw nga yang shanhte a kata kaw sut masa a majaw kasu kabrawng, nru nra rai taw nga yang gaw laga amyu bawsang ni hpe amyu shamyit ai hkrun lam hta lagaw gang dingbai ding-na jaw ai manghkang kaba langai mi rai nga malu ai. Lai wa sai 2011 ning a shawng maga de byin lai mat wa ai ninghkap n-gun madun manghkang kaji kaba yawng ma hkra gaw shanhte myen amyu ni hkrai re lam hpe mung U Thein Sein chye chyalu rai nga lu ai. Ndai nambat 1 manghkang hpe hparan lu na matu gaw mungkan kawn sut masa chyinghka hpaw dat ya ra ai gaw ahkyak dik rai nga malu ai. Dai majaw ya ten hta Thein Sein asuya gaw mungkan kawn sut masa chyinghka wanglu wanglang hpaw dat ya na matu gaya pyi nchye hkra hpyi aput taw nga ai ten re. Mungkan kawn sut masa chyinghka wanglu wanglang rai nhpaw ya shi ai laman asak matut la lu na matu gumhpraw lap 10000/-tan mung dip shapraw taw nga ding-yang rai nga masai.
(2) Myen mungdan hpe shanhte myen amyu ni uphkang ai democracy gaw gap na matu hta.....
Mung masha tsawp dagraw tawn ai hpyen asuya a ntsa e mungdan kata mung masha/ laknak lang rawt malan hpung hte mungkan kawn tsep kawp nkam ai mung manghkang kaba langai mi rai nga malu ai. Dai majaw mungdan kata/ shinggan yawng kaw na kam hpa ai lam lu la na matu Aung San Suu kyi hpe lu hkra ladat shaw nna jai lang taw nga sai. Dai hpe Aung San Suu kyi mung chye chyalu nan HKA KATA KAW SHANG TSAP nna nga dawn ai hte bung mat sai. Panau kaw nna pru ai byet panau kata de bai shang mat wa ai hku mung rai nga ai. Ndai gaw Thein Sein asuya a yaw shada ai myanmar democracy masing a matu awng padang ninggam langai mi mung rai nga sai. Dai majaw Thein Sein wa mungdan gumsan magam shara lu ai hte kalang ta lawan ladan Aung San Suu kyi hpang de shawng gagat hkrum ai re. Ndai lam hpe mungdan kata/shinggan media kawn tsun gabrawng pru wa ai shaloi Aung San Suu Kyi bai tsun ai gaw mungdan a matu jai lang hkrum ai hpe arawng la ai nga nna bai tsun htai dat yu sai. Lachyum gaw myen amyu ni uphkang ai democracy masing hta ngai shang tsap lawm na ngu ai lachyum re. Kawa Aung San wa masu da ai hpe kasha Ma Kaw jan bai masu shakre na hku rai nga ai. Thein Sein asuya hku nna mung anhte laknak lang rawt malan hpung ni hpe gang gayin bang la na matu Aung San Suu Kyi hpe bai jailang na hkyen nga ai hpe mung na lu ai. Ndai kaw annau ni chye na ra na gaw, Annau ni gaw democracy hpyi shawn taw nga ai ni nre. Democracy gaw annau ni kaw nga chyalu, lu chyalu ni rai ga ai. Democracy ra sharawng taw nga ai gaw shanhte myen amyu ni she re. Shinggyim ahkaw ahkang tawt lai ai, tara nlang ai mung shanhte myen asuya ni sha re. Annau ni hta ra taw nga ai gaw Awmdawm ahkaw ahkang she re. Annau ni a shaman chyeju hte annau ni a shawnglam hpe dawdan hparan la lu ai Awmdawm ahkaw ahkang she re hpe yawng chyena hkamla ga.
(3) Laknak lang rawt malan ai ni yawng a laknak yawng dawm kau ya lu na matu hta.....
Thein Sein asuya a yaw shada ai masing 3 hta na ndai hpang jahtum nambat 3 gaw yawng hta grau yak dik ai manghkang kaba dik htum rai nga ai. Dai hta n-ga Thein Sein asuya bawnu hkraw nga ai mung ndai rai nga ai.Hpa majaw nga yang annau ni Panglung Ga Sadi a majaw lang wa ai lanak re majaw rai nga ai. Laknak lang ai ni hpe laknak hte gasat shamyit nlu mai ai mung shahte chye chyalu rai sai. Dai majaw 2008 Constitution hta, Myen mungdan kata kaw laknak lang ai hpung langai sha nga ra na hku ka lajang da masai. Ndai gaw tsepkawp nmai byin ai.
Hpa jaw nga yang madu uphkang ai mungdaw/ mungdan hte tinang a hpyen dap gaw hka hte nga hpa rai nga ai. Hka hte Nga hpe laga ga nmai tawn ai zawn tinang a mungdan hpe tinang a hpyendap hte laga ga nmai tawn nga ai. Thein Sein asuya gaw ja gumhpraw sut masa hte shalen nna gau ngwi ngwi laknak dawm mat wa shangun na masing re. Lai wa sai January shata hta KNU ni hte gap gasat jahkring lak mat htu ai shaloi U Aung Min tsun ai, ja gumhpraw hte nga pyaw mat jang kadai mung laknak lang kam sana nre nga nna tsun pru wa ai. Ndai ga gaw Annau ni sadi ra ai ga re. Gumhpraw hte Mungdan, ndai lahkawng hta na langai mi gara hpe madaw lata la na? Gumhpraw hpe lata la ai ni gaw myen amyu a mayam byin mat na, amyu mung mat mat na. Mungdan mung mat mat na. Panglung Ga Sadi a ntsa e Annau ni yawng jawm akyu hpyi nna Awmdawm Shanglawt lu hkra shakut da ting mat wa ga law.
Sau Nan Du
24/07/2012


c: text/html

text:
JA JA KYU HPYI GA
Labels: Jinghpaw Mung Shiga
1 comments:
- hkunman said...
-
Nai gaw hyi nga ding yang re, Myen a-lata na Jinghpaw Wunpawng Myusha ni hpe hkye la na matu, Jinghpaw Myu sha ni a- lata hta Myen hpe ap ya na matu, Jinghpaw Wunpawng Myusha nia-shawng lam God lam woi na matu. hpyi nga ai. SHAW LU, MASHA HPE HKRIT AI , DAWI GAW MASHA HPE N-HKRIT AI, GOD, HPE SHA HKRIT AI, GOD, HPE SHA KAM HPA AI, KAMSHAM AI, MYIT MADA AI,Jahtum gaw DAWI HKAW HKAM tai mat ai.
- April 26, 2012 at 12:56 PM

robotstxt: allowed

filter: keep


text:
ဖားကန္႔ေဒသသို႔ အစိုးရတပ္မ်ား စစ္အင္အားအလြန္အကၽြံတိုးခ်ဲ႕
Labels: Burmese Version( News )
15 comments:
- padang yesu said...
-
K K la ta la sai hte maren tinang kyu hpyi dat ai,WA MADU kaw teng sha hkrang nga ai hpe,myi grip mi hta pi MADU KARAI hpe nmai malap ai.mi yet sha,hpyi sai me,yasha mung hpyi sai me wenyi hkum sai myit kraw hta hkum myit adun ali ahti hkum rai oi.zet tsang ai hkum shan tai let,kam sham nga ninglen grau HPAN WA MADU kaw akroi anoi hpyi ra nga ga ai.ndai banau ni hpe ga shaga ai kaw mung majan kasat nga ai kaw mung chyi myi pi nmai shayawm jaw ai.Dap Ba 2 Dap Dung 6 na W P share shagan Ni a htang ai ga grai manu ai dai hku rai ra ai.
- October 2, 2012 at 10:08 PM
- Mile said...
-
Ummmm !!! Krai n tammmm na ni!! Myen satan hpyen hpung ni ...
- October 2, 2012 at 10:39 PM
- pilamshayi said...
-
an hte wun pawng myu sha ni ram ma ni ---yawng chyum lai ka hti ga---karai kasang na myit hpe mung tam let---- dai chyum lai ka kaw na karai kasang ga law ai mau hpa ni hpe gaja wa kam ga--- madu yesu kaw mau hpa ni hpe shabyin ai karai re--- baw nu kaw na sha kam ai n-re sha myit kata kaw na hte kam ga---karai kasang kaw chyum lai ka hte sha bung li ga law ai re---mung ga ni hpe mung youtube kaw na grai madat laga--- karai kasang mau hpa ni shabyin na matu myit simsa le lat nga ga-----
- October 2, 2012 at 11:42 PM
- jaubutu maran said...
-
WP shani e hpa nhkrit ra ai KK anhte WP shani hte rau rai nga ai.myen hpyen n-gun gade law tim hpa nra ai si mat ma na ni hkrai re.KK a lam woi bausin magawp maga ai gaw WP share shagan ni yawng a nsa galoi mung nga nga ai.awng padang hpe lu la chyalu re.yaw ga shamit ga.kyuhpyi dum nga ga ai.
- October 2, 2012 at 11:49 PM
- hkunman said...
-
KIO/KIA..,hte Jinghpaw Wunpawng Myusha yawng hte e...,Kade a- GOD..gaw teng man ai GOD majing re ngu ai hpe ..,SAK SE Madun ai. Magam a-mu kaba re yaw...,MYEN TSADAN n-gun kaba hte htu lung wa magang. kabu gara la hpawk dum mu.., YESU HKRISTU HTE YEHOWA GOD a..,Mying Ningsang hta. Myit masin Mahkra hte..,Myit mang mahkra hte.n-gun lagaw mahkra hte..,Kam sham .kam hpa kyu hpyi let.. gap tik tik di mu..,LAHKAM MYI PYI shum hting nut..,si tim hkrung tim. YESU HKRISTU Mying ning sang hta sha rai ga. Dai hta graw ai.a-myet gaw ding hta ga hta hpa n-nga sai...,
- October 3, 2012 at 5:00 AM
- Anonymous said...
-
kade lung wa tim hkap anut na nga ai ga gaw n gun lu dik sai KIA chyu sha KK shatsam da sai. myu sha ni a kawa kanu rai sai..kasha ni hpyen e n lu roi rip nsat kau lu myit ga..kam sai yaw tsawra ai KIA myu tsaw ni e..KK bau sin u ga...law Amen.
- October 3, 2012 at 6:03 AM
- Anonymous said...
-
n mai sai, anhte zim taw n mai sai, nau roi ai, mung masha hpe sanat garan jaw da ya marit, nanhte sanat lang ai ni gaw mai gap ai, anhte gaw hpa nlang na zing ri hkrum ai, yawng hpe azat kau saga.
- October 3, 2012 at 7:02 AM
- policy. fighter said...
-
Myen hpa mi nga nga gasat ga
- October 3, 2012 at 9:36 AM
- Anonymous said...
-
KIA, KIO ni e Ting Sing gaw shang lawt gap jahkring na order npru ai majaw nsim sa ai re nga nga ai le.... KIA,KIO kaw na zim nga baw gum nna hkam la taw ai hku kun? media lawan shaprai dat yu mu le... shang lawt a baw kaw ra rai wa nga ai le... gara mada de woi yawng maw nga mani e.... myen ni tsun ai teng ai zawn zawn san mat na yaw.... mung masha ni jam jau ai gaw shang lawt a majaw nga, shang lawt gap hkat njahkring ai majaw nsim sa ai re nga tsun nga ai le...
- October 3, 2012 at 12:00 PM
- Ngaw wa said...
-
Hpilisti masha ni hte Goliat wa a Karai amyu sha ni hpe jahkrit sharim tim Yehowa namman jaw lata da sai ma Dawi a lata hte a grawp jasim gasat nhtang kau ai zawn Hkristu hta namman jaw lata da sai myu tsaw share ning hkring ni a lata hte gasat shapoi kau dat mu ga law. A men.
- October 3, 2012 at 12:02 PM
- Anonymous said...
-
wp mungdan lu u ga
- October 3, 2012 at 12:24 PM
- Anonymous said...
-
Nang gaw myen maga, myen ma kau kaw na wa rai sam ai,nang nchye ai nmu ai anhte a kata kaw nga nga ai, mung masa hpe nang loi myit lawm ai hte hkaja dat u ya na zawn nang nkam tsun mat na ra ai.
- October 3, 2012 at 3:44 PM
- Anonymous said...
-
anhte mung shawa ni mung dung 6 na ni hte rau kaning re ai hpyen rai tim kyu hpyi n gun la let ning hkap sa wa na re.
- October 3, 2012 at 5:17 PM
- Anonymous said...
-
MYEN gaw TSUN ai hte GALAW ai kaga ga rai rai re ai. Shanhte TSUN ai hpe n mai kam ai.
- October 3, 2012 at 7:04 PM
- Anonymous said...
-
မမိုက္မဲခ်င္ၾကေတာ့ပါနဲ႕ မ်ိဳးခ်စ္ရဲေဘာ္တို႕ရယ္ သူတို႕ပစ္တဲ႕လက္နက္ႀကီးေတြက တိက်တယ္ျပင္ထန္တယ္ ဒါလည္း သိသိႀကီးနဲ႕ ဘာလို႕ဆက္တိုက္ေနဦးမွာလဲ ၿငိမ္းခ်မ္းေရး ယူၿပီး ကိုယ့္ေဒသကို တိုးတက္ေအာင္လုပ္ျပလိုက္ၾကစမ္းပါ လက္နက္ ေရာ နည္းပညာေရာ ယွဥ္လို႕မွမရႏိုင္ေတာ့တာ ငါတို႕ ျပည္နယ္ အေကာင္းဆံုးျဖစ္လာေအာင္ ဘယ္လိုဆက္လုပ္သင့္ လဲ ဆိုတာကိုစဥ္းစားၾကပါစို႕
- November 1, 2012 at 8:05 AM


text:
Wunpawngsha ni labau hta,
Kadai n up n magra;
Moi kawn anhte Shanglawt ai,
Mayam hpan anhte n tai;
Daini Myen hte mazum shut,
Shanglawt ai lam yawng ginlut;
Sharai la yak yak ai wa,
Akik akawk hkum sumhpa;
Daini Padang ginjang mu,
L’ngai hkrai lit nan re ai lu!
Langai hpra lit n la yang,
Mayam tai nan na grai tsang;
Wenyi n-gun hte gasat,
Shawng lam de sinat n tat;
Salang K’ba ni Mungmasa,
Hparan lu hkra shakut nga;
Mungshawa ni n mai mau,
Makam masham zet latsau,
N htap htuk hkum galaw hkrup,
Karai Mungga hkan shatup;
Tsadan a man hkum kataw,
Kaya kahpa hkum galaw;
Akyu hpyi let myit shaja,
Myu a matu sadi ga;
Tinang hkum jasan jaseng,
Myu a matu ngu shareng;
Karai hpe hkrit hkungga let,
Madat mara lam shakyet;
Nang myit sumnung shingdi ai,
P’dang lu hkra shakut ai tai;
L’ngai hkrai myit sut su ai gaw,
Awng P’dang lu lam rai sai law!
Shanglawt Tsing
PADANG LU HKRA
Wunpawngsha ni labau hta,
Labels: GA SHAGAWP
12 comments:
- nnye la nau said...
-
Grai hkrak ai Ga shakawp rai nga ai Shanglawt Tsing e ....Ngai Ramma shadang sha mung ngun grai lu ga ai.Shawng lam Myu sha lam hta rawt sa tsap wa yang Hkau Tsun ai hpe galoi mung myit dum let shakut sa wa na ga. Matut nna Jinghpaw Wunpawng sha ni ai mabyin masa hte Prat shawng lam Ga shakawp ma hti mayu ga ai. Karai Kasang yawng a ntsa sha man chye ju jaw nga u ga!
- January 28, 2012 at 10:32 PM
- Anonymous said...
-
mau sai lo,,,,dai chyu sha bai pru pru ,,stun nga ai,,,,mung dan gap di la na nga ai n sen gaw mat taw nga ai,,,hpa ta,,,,stun ai gaw grai ga ba ai hku jawm stun na ya mung ,,hpa n na shi nga ai le,,,myen n ga ja ai sha ja hta na hpa n byin wa ai,,,,sha kut ra ai lam sha ja hta na ,,hpa n ga law yang hpa n byin wa nga ai,,,na jin wa sai,,,,
- January 29, 2012 at 6:45 AM
- Anonymous said...
-
re,,,myen ma su ai hpe ya du hkra n chye shi ai zawn chyu ja hta nga ma ai,,,,sta lu na she yup mat sa na,,dai ni gaw,,,n kam ma dat wa sai,,,hpa n byin wa ai ,,ma sa lam gaw ga ra hku ta,,,,,pawt ma yu let yup sai yaw,,,,,,,
- January 29, 2012 at 6:49 AM
- myu tsaw mung tsaw said...
-
myen neypyidaw kata lam hpe chye mayu yang THAW THI KHO karen blog kaw hti yu ga...
- January 29, 2012 at 8:21 AM
- mukchyit said...
-
Grai kaja ai Ga Shagawp re ai. Matut na mung ka na matu n'gun jaw mayu ai law....
- January 29, 2012 at 12:06 PM
- Anonymous said...
-
N kam madat wa ai ni, na jin wa ai ni, nanhte yawng na lit nga ai sha re. Nan hte pyi tsa lu na yup taw na, shawng lam de sai hkaw du daw na shakut taw ai ni hpe pyi n a'gam ai hpa ni tsun taw ma ai ta. N gaya ma ai i? Nanhte dai ram chye dum yang shawng lam de sinat hpai na wa gasat mu le. "Hpa n galaw yang Hpa n byin wa ai" nga jang ya nang rawt mu le. Tsa lu na yup si mat na hta Myu hte mungdan a matu shakut na si ai gaw grau manu dan na re....
- January 29, 2012 at 12:17 PM
- hka hku shadang said...
-
hkkcjd
- January 29, 2012 at 8:00 PM
- Anonymous said...
-
Chyeju hte naw htai ya marit.Ngai n chye na n na re. Ngai gaw kaji ai kaw nna Kanu Kawa ni Asuya Magam gun re ai majaw Myen mung kata hkan myen hku nga kaba wa ai re.Manang ni mung yawng myen hkrai hkrai re.Myen hte shanglawt gasat hkat ai gaw galoi mung na taw ai kaji ten kaw nna re.Ngai chye na ai gaw Jing hpaw ni mungdan lu mayu nna,Myen hpe nra ai,Jinghpaw Mung kaw myen hpyen la ni hpe gawt kau mayu ai hku chye na ai re.Jinghpaw ni hkrai up hkang nna mung dan gaw gap la na nga tsun nga ai.Myen ni n tara ai jinghpaw mung kaw up sha ai,roi sha ai,sai chyup sha ai,tawt lai shang wa ai hpyen ni re nga ma ai.Jinghpaw ni gaw moi kaw nna tinang a DU hte tinang a buga kaw pyaw paw hte nga wa ai ni re nga ai mung laika ka ai masha shagu,laika shagu kaw mu nga n ngai.Du kaba Gunhtang sept-23-11 kaw mung shawa hpe shaga ai kaw mung gumchying gum sa kaw nna anhte mung hte an hte nga wa ai re nga tsun da ai hpe mu lu nnga.Rai sa ndai kaw ngai nchye na ai gaw,HPA MAJAW ANHTE A JINGHPAW MUNG DAW WA KANING RAI NNA MYEN MUNG KAW RAWNG TAW NGA A TA? GALOI KAW NNA MYEN MUNG DE SHANG MAT AI RAI TA? KADAI WA JARIK MASAT KAU YA AI RAI KUN? HPA MAJAW MUNGKAN SUMLA (map) KAW BURMA NGU AI KAW JING HPAW MUNG LAWM TAW AI RAI KUN? ndai lam ni hpe chye mayu dik nga nngai law chye nan n chye ai majaw san ai ga san rai li ai.
- January 29, 2012 at 9:41 PM
- Anonymous said...
-
n dai zawn re hkrak dik ai ga shagawp hpe lu hti ai majaw grai gabu ai.....LAHTA NA COMMENT hta san da ai lam ni mu lu ai teng sha n chye ai majaw san ai rai na re ngu ma kam ai..gaja sha chye mayu yang gaw n dai laika hte sha gaw hkum stup hkra ka na yak ai..rai tim DU KABA GAM SHAWNG a mung ga rai nga ai hpa majaw n dai majan hpe kasat wa ai ngu hpe tsun da ai mung ga sum la hkrung nga ai dai hpe lu yu lu madat yang lahta na chye mayu ai lam ni yawng hpe chye mat na re ngu kam ai yaw ..lu madat , lu yu na hpe myit mada let.....
- January 30, 2012 at 10:33 AM
- Anonymous said...
-
n dai zawn re hkrak dik ai ga shagawp hpe lu hti ai majaw grai gabu ai.....LAHTA NA COMMENT hta san da ai lam ni mu lu ai teng sha n chye ai majaw san ai rai na re ngu ma kam ai..gaja sha chye mayu yang gaw n dai laika hte sha gaw hkum stup hkra ka na yak ai..rai tim DU KABA GAM SHAWNG a mung ga rai nga ai hpa majaw n dai majan hpe kasat wa ai ngu hpe tsun da ai mung ga sum la hkrung nga ai dai hpe lu yu lu madat yang lahta na chye mayu ai lam ni yawng hpe chye mat na re ngu kam ai yaw ..lu madat , lu yu na hpe myit mada let.....
- January 30, 2012 at 10:34 AM
- Anonymous said...
-
mana masu ai kun?tsun jaw mayu, ding lun mayu na kun?gaja wa chye mayu ai rai yang gaw DU GABA GAM SHAWNG A MUNG GA HTA Tsun da ai hte maren Nang W-P amyu sha langai rai yang 'HKA JA' la ga! ngu tsun mayu nngai.wp amyu langai rai yang dai lam chye nan chye ra ai yaw.
shayi sha
- January 30, 2012 at 11:41 AM
- Anonymous said...
-
Shayi sha nga nna gaw hpawmi dinggai shakyip rai taw na kun mung tsang ra ai le.Hka ja na matu ya she san bang wa ai rai nga ai.Gunhtang wa a Mung ga kaw dai lam ni (ngai chye mayu ai) n rawng ai Majoi Shingra ngu ai gara kaw re ai kadai mung n chye mat sai.
- February 3, 2012 at 7:50 AM


text:
Wunpawng Mungdan Shanglawt Hpung a pandung shadaw rai nga ai awm dawm nna shadip jahpang lu ai Wunpawng Gumrawng Gumtsa Mungdan
gaw sharawt sa wa ai lam hta Mungchying Uphkang lam gaw ahkyak kaba ai daw langai rai nga ai.
Grau nna Wunpawng Mungdan Shanglawt Hpung a N-pawt N-hpang Tara Kanu ni hpe hkrang shapraw sa wa ai lam hta Mung-chying Uphkang Dap gaw, Wunpawng Mungdan Shanglawt hpung a lakung lakap langai rai nga ai.
Dai majaw Mungchying Uphkang Dap gaw, hpaw da ai lam hpe aja awa maju jung ai hte htep lahti hpajang woi jasat galawt sa wa ra ai.
(1) Mungching Uphkang Dap gaw, Wunpawng Mungdan Shanglawt Hpung a Mungmasa lam yan hpe hkrang shapraw sa wa ai Magam Dap langai rai nga ai.
(2) Mungchying Uphkang Dap hta, Wunpawng Mungdan Shanglawt Hpung hpe tsang hte tsang hpaw da na. Magam Dap Ginjaw Rung Kaw nna Ginwang Rung madang du hkra tsang hte tsang Hpung Komiti hpaw da n-htawm, lawu tsang de Hpung Komiti lakung lakying ni hpaw da na.
(3) Mungchying Uphkang Dap tsang hte tsang shagu hta Komiti Hpawng Chyawm Woi Awn Masa hpe lang na.
(4) Mungchying Uphkang Dap magam gun masha shagu gaw, Wunpawng Mungdan Shanglawt Hpung a Mungmasa lam yan hpe a san a pra chye na ai hkrai rai ra ai hte Mungshawa hpawng chyawm hta dai shanglawt masa lam yan masa gat hkai ai masha ni rai ra na.
(5) Mungching Uphkang Dap gaw, Mungshawa hpawng hta (Dimokresi) ahkaw ahkang hpring tsup ai hku nga wa hkra Wunpawng Mungshawa hpe lam woi myi jahpaw ya sa wa na.
(6) Mungchying Uphkang Dap gaw, Mungshawa a galaw lu/sha lam hte nga sat/sa lam hta shim lam hte Tara rap ra lam nga hkra up hkang sa wa na.
(7) Mungchying Uphkang Dap gaw, Wunpawng Mungshawa a galu kaba kung hpan lam hte sut lu nga mai lam hpe aja awa woi awn sharawt sa wa na.
(8) Mungching Uphkang Dap gaw, mungshawa up hkang lam hta Gumrawng Gumtsa Uphkang Lailen hpe tsaw htum ai kasi kamang shatai la nga na hte mungshawa hpe Gumrawng Gumtsa Uphkang Lailen chye lang wa hkra hpaji jaw shaman
shakyang ya sa wa na.
Daw (13 ) de bai matut na


text:
September (26) bat Masum
Wunpawng Mungdan Shanglawt Asuya Dingdung Ginwang Ginjaw Masat (1) Dap Ba Daju kaw galaw ai NMAI HKAWNG JAK CHYWI sharin hpawng yu poi lamang hpe September (25) ya shana mga hkying (4:00PM) ten hta galaw la lu sai lam shiga na chye lu ai. N dai Jak Chywi Sharin Hpawng hta Masat (1) Dap Daju na magam gun ni shawng lawm sharin hkam la lai wa sai lam, Jak Chywi jawng hpaw sharin ai a yaw shada lam gaw Wunpawng Mungdan Shanglawt Asuya magam gun ni kawn magam gun hpai nga ai laman Magam Dap hpe tinang chye ai Jak Chywi hpaji hte Dap shawa bu hpun na matu hpyen hkring ni hpe chywi shapraw madi shadaw lu na matu hte Magam Dap kaw na hkring sa wa ai shaloi mung tinang kun dinghku a kan bau bungli langai byin ta lu na matu yaw shada let ya na zawn sharin ya ai lam hpe na chye lu ai. Ndai Jak Chywi Jawng Yu Poi lamang hta Dap Dung Ginwang Ginjaw Uphkang Du hte magam dap shagu na Du Salang ni sa du shang lawm lai wa sai lam hpe mung na chye lu ai.


text:
MALAYSIA DU RAMMA NI HKYING HKUM (24) KYU HPYI
Labels: Maigan Jinghpaw Shiga
1 comments:
- Jatawng Naw said...
-
Yehowa a man hta myusha ni myi thkrum nga ai lam gaw mai kaja ai hte awng dang lam a npawt majing rai nga ai law. Karai Kasang a man hta shagrit shanem let akyu hpyi nga ga. Alu jaw ya ai lam hta mung ndut ndang jaw shakut ga. Matsan mayan ni hpe mung bau rem nga ga. Tinag hte seng ai ni hpe mung tinang a hkum hte maren tsaw ra let garum shing tau nga ga law.
- July 16, 2012 at 3:37 PM


text:
Mungkan Mungdan shagu na Wunpong myu sha myit su, ji nban ni e Ndai video link hpe atsawm Madat yu ga law.
Ya ten na mung masa hku nga yang an hte maigan mungdan shagu du taw nga sai myu sha ni yawng hpa baw galaw sa wa na ngu hpe lawan myit shajin tawn ga law,
Myen asu ya gaw Lekmat n htu htu hkra galaw nna shan hte a myat htuk na lam sha re hpe asan sha mu lu nga sai.
Lani myi na nhtoi hta lekmat htu ra na masa mung rai nga ai,Lek mat nhtu jang mung an hte Kachin hpe sha mahta nna myen asu ya gaw grau adawt na masa re..
Rai yang an hte Maigan mung dan shagu du nga sai myu sha ni mung majoi zim nga gaw nmai na sai,
Dai ni Myen hpyen asu ya hpe adawt ai uhpung uhpawng ni law malawng dawm kau sai re.Moi de myen asuya hpe adawt ai http://uscampaignforburma.org( us campaign for burma)
mung dawm kau sai re.Myen jawng ma ning baw ni mung Myen asu ya kaw e shang lawm mugun ai madang de du mat sai re.
Sin na dan asu ya ni mung Myen asu ya hpe law law garum na matu jin jin rai nga sai,garum mung garum nga sai,
Dai majaw an hte a lam an hte tsun la ra ai tsang kaw du taw sai re.USA na Kachin alliance Zawn re uhpung uhpawng hpe Mungdan shagu na Wunpong myu sha ni hpaw ning htan nna Tinang du nga ai mung dan kawn An hte hpe dip sha nga ai myen asu ya a maw lanyet hpe ladat myu myu shaw let ning hkpa adawt na hku di ga law...
Part I
Part II


text:
LAIZA BUGA MASHA NI MYIT TSANG NGA
Labels: Jinghpaw Mung Shiga
5 comments:
- hkunman said...
-
HKum tsang mu yaw,YESU HKRISTU gaw, Myen TSADAN a- lata kaw Annau ni hpe n-ap na re.Myen TSADAN gaw masha n-gun hku htu gasat yang n-mai byin ai majaw, LAKNAK kaba hte chyan gap taw nga lu ai, Myen a-laknak kaba KIO,KIA a-lata kaw du na ra ai,GOD, ap ya na ra ai.
- May 17, 2012 at 1:31 PM
- christopher said...
-
Shanglawt Ningbaw ni e dai ram roi ai myen hpe gaw dai hku sha ninghkap taw sha gaw nmai na sai.shawng e hkrum sha lai wa sai hpe mung myit yu ra sai.UN hpe la taw yang gaw Jan du mat na.KIA ni shapraw ai lanak kaba hte nan sharin jaw ra sai.nbyin sai ndai hku sha gaw.
- May 17, 2012 at 1:49 PM
- Mau Jin mau Jin said...
-
Ya ten an hte maigan du taw nga ai Wp Rama kaji Kaba gaw, madu mung Dan de grai n Htang sa m yu nga saga ai re, raitim Laika hpaji hpe ngut kre Lu na Hta dau chyat taw ai lam hpe Mayak langai zawn mu Lu nga ga ai. Hpa lam Hta raitim myen sa wa hpe gasat Kau na gaw Jin Jin rai sai. A ten jaw ai hte gaw mungdan de ya nan wa m yu ai. Kk Kia ni hpe Awng Padang jaw u ga.
- May 17, 2012 at 6:26 PM
- Jatawng Naw said...
-
Tsawra Pawngyawng hpu nau ni e, anhte a lam ni yawng Yehowa a lata hta ap ya let myit a sim sha kyu hpyi let u gun la ga yaw. Karai kasang hpe kam sham let manoi nga ga. Ten du yang anhte ra ai lam ni hte anhte hta ra ai lam ni yawng Karai Wa shabyin ya na re.
"A mu sha nga mu, Ngai Karai Kasang rai nga ai chye mu. A Myu baw ni hta ngai kalu kaba wa n na, ga ning tsa e dan hkung nga na n ngai"
An hte Pawngyawng (Kachin) myu sha ni hta Yehowa a Hpung shingkang, mau hpa atsam kaba madun dan na re. An hte Pawngyawng myu sha ni hpe ga ningtsa e danhkung ai amyu byin tai wa shangun na re hpe, kam sham nga ga law.
- May 17, 2012 at 9:20 PM
- tsadum said...
-
Jinghpaw Amyu gaw Karai Kasang a amyu sumsing mungchying amyu re HPA HKUM HKRIT YA KARAI KASANG BUNGLI KABA galaw na aten du sai Myu tsaw share shagan ni e akyu hpyi let lagaw lahkam htawt shagun bau sin rit ngu nsen kaba hte akyu hpyi let nden marai jaja hte sa wa ga Teng sha Awng padang ahtoi ni sai GOD be with share shagan yawng
- May 17, 2012 at 9:42 PM


text:
April (12) bat Mali
Wunpawng Mungdan Shanglawt Asuya Up Hkang Ginra rai nga ai Laiza Mare Manau Wang na Manau Shadung kaba gaw Baren Dinghkung ntsa kaw gaw sharawt tawn ai rai nga ai. N dai Baren Dinghkung Ntsa na Manau Shadung ngu ai Laika Ngau law law hpe myitsu Kanu Kawan ni kawn ka sanglang dan lai wa sai rai nga ai. Baren Numraw sumla a majaw n dai laman Mungchying Sha ni kata garu kachyi nga tsun jahta mara shagun ai lam ni mung nga lai wa sai. Wunpawng Myu Sha ni a Kanu Kawa tai nga ai Wunpawng Mungdan Shanglawt Asuya KIO kawn Mung Chying Sha ni a tsun madi madun ai lam hpe hkap la ai hku nna Laiza Manau wang kaba na Manau Shadung hta gyin shakap tawn ai Baren Numraw sumla hpe hpawt ni April (13) ya shani hkying (5:00am) ten hta Laiza mare na Nawku hpung woi Jau, Hpung Up, Hpungtau ni kawn akyu hpyi shaman le Majai kau na re lam hpe na chye lu ai.


text:
Dai hpang Yangon mare kaw masha sen kaba kabrawng wa ai shaloi kade nna yang, shingdu kaw hkring sa masu nga ai Ne Win wa a matsun dan dawng wa nna myo kata kaw manghkang kaba byin wa na masa nga ai. Dai shaloi sumtsan mare hkan lit la nga ai hpyen hpung ni gaw mare kaba de shim lam sa la ra na ma ai majaw mare kaji hkan hpyen n-gun kya mat na sai. Dai shaloi rawt malan hpung shagu gaw mare kaji ni hpe apyaw sha shang zing la lu na masai, nga nna lagaw sha mi hkintum kau rai majan yu chyai na matu shara kaja la nna la yu nga nu ai. Dai shaloi kaja nan majan byin was sai. Raitim Myenmung ting na rawt malan hpung ni yawng gaw, Myen ni shada sat hkat ai poi hpe myit n-gun mi alu rai jawm yu wa masai.
2007 ning kaw hpungkyi ni woi awn nna marawn garu wa ai ten hta mung, bum ga de na Myen hpyen la ni gaw mare kaba de shim lam la na matu sa mat ma ai shaloi rawt malan hpung ni gaw byin pru wa ai ahkaw ahkang hpe la nna shanhte a buga hkan na mare ni hpe hkan zing bang wa na masai, nga nna kam let salang Prangtai gaw shawng na hte maren gasat poi yu na matu da ting nga nu ai. Raitimung Myen hpyen la ni gaw hpungkyi ni hpe hkan sat ai poi hpe sha mu dat ai majaw Myen mung na rawt malan hpung shagu a ntsa e myit mada lam n nga mat nu ai.
Shata jan mai ai lana mi hta, salang Prangtai gaw shi a manang ni hpe shaga la nna nam-up woi jahta ai hta:- Satan ni gaw shinggyim masha ni hta manghkang byin shagu ahkaw ahkang la nna shanhte a matu akyu ara galaw la chye ma ai. Shing rai manghkang nbyin yang pyi gaw manghkang shalat la nna ahkyak chye la ma ai. Raitimung, Myen mung na rawt malan hpung ni gaw gara hpung mung shi a shi byin pru wa ai ahkaw ahkang kaba ni langai hpe sha pyi gaw asung n chye jashawn la ma ai nga nna, shana tup mani hpa hku nna tsun chyai wa masai.
Salang Prangtai matut tsun ai hta:- Ji nu ni gaw grai zen ma ai. Du sat ni hta numma kaji kap jang dai numma kaba wa hkra chye shalat la ma ai. Dai du sat gaw numma kaba wa nna nsa hti mat ai shaloi ji nu ni a awngdang poi kaba shatai nhtawm adi ni jawm di bang ai marang e shanhte a amyu hpe sen lam wan lam mayat la lu ma ai.
Du na ra ai shata (April) praw langai ya shani Myen mung kaw ra lata poi nga na ma ai. Dai ra lata poi kaw ASSK gaw apyaw sha maw sha katut na nu ai. Dai shaloi manghkang byin wa na rai nna, rawt malan hpung ni gaw, nbyin ai hpe byin wa hkra shalat la mung n ra, shi a shi byin pru wa ai hpe akyu jawm jashawn la ai hte shanhte a yi-ngam gaw awngdang wa ai maga de hpungdim dat la lu na ma ai, nga nna myit mi arawt rai tsun ai hpe htingbu htingbyen ni mung jawm na nna aten dep ahkyak jawm la na matut matut jahta dat ai law.
Pyilan


text:
1) Wa ni gaw lamu ga an the ram nlaw ai,Manu dan ai jalung seng mung npru ai,Rai tim Nbungli the laknak kaja pyi lu mari ai, Myen hpyen la ni gaw majoi n gasat gwi ai, Hpa majaw ta?
2) Anhte Kachin Wunpong ni gaw Lamu ga mung grau dam pa ai,Manu dan ai Ja lung seng mung pru nga ai,Hpa majaw lak nak hte gumhpraw grung grung nmai lu a ta?
3) Myen hpyen dap,Myen myu sha ni gaw Miwa hte Pawng nna Gum hpraw mung lu ai,Laknak mung lu ai,Mung masa amyat mung lu ai.Tai yin tar yawng hpe mung Kam ai hku roi sha lu nga ai Hpa majaw ta?
4) Myen ni Miwa hte pawng nna mai galaw sha ai Anhte Kachin hte taiyintar Myu baw sang nkau gaw hpa majaw nmai galaw sha ai kun?
5) Kachin Wunpong Myusha nkau myi Myen hte pawng ganawn nna lusha na lam hpa baw naw mu nga ma ai kun?
6) Myen Asuya Mung Miwa hte Kanawn nna N gun ja ,Gum hpraw lu nga ai,mung masa ginsup nga ai yawng mung chye nga ai.Myen asuya shi hkrai sha gaw hpa nan nbyin ai,Sumla asuya sha re yawng chye ai, Dai zawn re ai Myen ni kaw na ahkaw ahkang sa hpyi nna hpa baw lu mai a ta?
7) Miwa gaw myen hpe jaw,Dai kaw na Myen ni kachyi kajaw Mahti jaw na ahkaw ahkang hpe lasha na malai gaw ,an hte Kachin Wunpong ni mung Miwa hte lang ta pawng nna N gun ja wa hkra n mai galaw a ni?
8) Lahta na gasa ni hpe lakap nna ,Nkau myi gaw Myit hkrum lam nnlu ai majaw re nga tsun chye nga ai,Myit hkrum lam wa lawlaw lu tim N gun nja ,N gun kya ai Uhpawng gaw Myen ni bai roi sha katut na sha re.N gun ja ai Myusha ni tai hkra hpa baw ra nga ga ai kun?
9) ningbaw N kau myi myit lu ai lam Myen asyu ya gaw sinna dan ni hte ni kahtep pawng hpawm wa sai,Galaishai wa sai,Dai re majaw Myen kata Mung masa party ni hpaw nna buga myusha gaw sharawt lam galaw ga,Mung masa a hpang jahtum mahtai gaw Mung masa party hpaw nna up hkang ai lam re nga tsun chye ma ai.
(a) Dai Myen kata na Mung masa Party ni gaw An hte myu sha ni a matu Kade ram lu galaw ya na?Ahkaw ahkang kade ram lu na?Amahkam,Hkam daga ai lam nga na kun?
(b) Myen a Kata kaw ,U rawng kata kaw Nga ai Mung masa party ni hpe Myen ni gaw Kam ai shaloi hpaw shagun,Myen asuya gaw Kam ai shaloi bai pat kau ya,Muy sha ning baw ni hpe mung Aten ntam ai rim majaw kau ya...Dai hku byin wa yang Gara hku tau hkrau Hkyen da ra na?
10) Kachin Wunpong Myusha ni a shawng lam hpe nang kade ram myit ning shawn yaw shada da sai kun?Duwa na 10 ning laman hpa byin na?30 ning laman hpa byin na?Latsa ning laman a matu Kachin Wunpong myu sha ni a --sumgran --ngang kang ai Myu hte mung dan lam hpe Myit hkrup ai kun?
Hkum ding dek gasan lawlaw san nna tinang lu ai mahtai hpe Ten shagu hkrum zup bawng ban nna shakut sawa yang Awng dang ai mahtai Kaja lu wa na re.
-----------------------------------------------------------
Lawu na Kachinland a laika ngau matut hti yu ga.....
KACHINLAND SHALAWT LA WA MAI NA MAHKRUN DAI NI PRU NGA SAI.
##############################
By-Kachinland
MUNGDAN A MASA HPE LAM MI HKU BAI MYIT YU AI LAM: RUSSIAN ASUYA GAW UKRAINE NA RUSSIAN HPE MADI SHADAW AI CRIMEA MUNGDAW KAW NGA AI RUSSIAN NI HPE MAKAWP MAGA YA MATU HPYENDAP LABA HTE SHANG WA MASAI. UN HTE WEST MUNGDAN NI SANCTIONS JAHTA AI KAW NNA LAI NNA HPA NMAI GALAW NGA MA AI. KADE NNA YANG CRIMEA MUNGDAW GAW RUSSIA NI LAKSAN UPHKANG MUNGDAW SHATAI YA NA GAW ASAN SHA RAI NGA AI.
MOI RUSSIA NA GARAN PRU WA AI MUNGDAN NI A MANGHKANG GAW, WESTERN snr. EUROPEAN UNION HTE HKAWM NNA, EU MUNGDAN NI A MAYAK SHANHTE HTA GARAN HKAM SHA RA NGA MA AI. DAI MAYAK GAW GUNRAI MANU LUNG AI, BUNGLI TAM YAK AI, LU SHA, NGA MANU KAGA EU MUNGDAN NI HTA NA ZAWN MANU LUNG WA AI MAJAW, RUSSIA MUNGDAN HTE BAI HKAWM WA MAYU AI NI LAW NGA MA AI.
ANHTE KACHIN NI MUNG MIWA ASUYA HTE ATSAWM BAWNGBAN NNA KACHINLAND HPE MACAU HTE HONG KONG ZAWN "ONE COUNTRY, TWO SYSTEMS" HTE MYIT HKAWN AI RAI YANG, MIWA ASUYA HPE KACHIN NI HPE MAKAWP MAGA LA NA MATU SHANA NNA, KACHINLAND SHALAWT LA WA MAI NA MAHKRUN DAI NI PRU NGA SAI.
MYIT YU NA LAM...................!!!!!!!!
comment


text:
02 January 2014 by Knet
Hkungga Tsawra ai Wunpawng myu sha myit su Du Salang, Ramma ni hpang de zuphpawng saw shaga laika hpe htawn shalai ndau shabra dat ai. Miwa Mung Ruili Muklum kaw 2014 ning February (20) ya kaw nna (23) ya laman hta Mungkan Wunpawng Amyu Sha Zuphpawng Kaba galaw na re.
Dai zuphpawng gaw, Wunpawng Amyu Sha ni a Htunghking, laili laika, labau ni hpe bawngban ai zuphpawng kaba rai na re. Dai majaw Mungkan shara shagu hta nga ai Wunpawng Amyu sha Du Salang ni, Hpaji Ninghkring ni, Htunghking hte Labau Sara ni sa du bawngban lawm na matu saw shaga dat ai. Mungdan langai mi kaw na marai (5) hta n jan ai sa du lawm na matu saw shaga dat ai. Zuphpawng sa lawm na ni gaw tinang a htunghking, labau, laili laika ni hte seng ai lam ni tang madun bawngban na laika ni ka lajang lawm sa ra na.
Zuphpawng hta sa lawm na myitsu ni a mying jahpan hpe 2014 ning January shata (15) ya shawng e, shagun jaw ya marit. Ndai saw shaga laika gaw Myen Mung shinggan de nga ai Wunpawng myu sha ni hpe laksan saw shaga ai laika re.
Matut mahkai na hkringdat ni.
(1) Saw shaga laika hta lawm ai Email hkringdat hte matut na.
(2) Du Kaba Maran Zau Tawng. ( padangseng@yahoo.com)
(3) Du Kaba Nhpang Naw Bu. ( nawbunhpang@gmail.com)


text:
April (25) bat Masum
Jinghpaw mung hta Myen Asuya hpyen dap ni gaw, mung shawa mare masha ni hpe hpyen ninggang shatai ai lam galaw nga ma ai lam na chye lu ai. KIA Hpyen Dap ni gaw mung shawa, mare masha ni hpe jahte n tam, makawp maga ai hpe chye ai majaw, mung masha ni nga ai mare hkan, mare masha hpe makawp ninggang shatai nna hkan shingbyi hkawm nga ai lam ni hpe na chye lu ai.
Ndai zawn mare masha ni hpe ninggang shatai ai majaw, (19-4-2012) ya shani, Jinghpaw mung, Na Lung mare makau, Man Mau mare hta gasat gala byin nna, Myen ni gap ai Myawksi pala a majaw, nta (1) hkru hten za mat nna, Jan. E-Lan (ေဒၚေအလွန္း) gaw kan hte lagaw lata hkan e sinat kaba pala ni hkra nna si sum mat nna, Jan. E-Hom (ေဒၚေအဟြမ္) hkra lata lahpum e sinat kaba pala si hkyep hkra hkala nna Laiza tsi rung e tsi tsi nga ai. Ndai Man Mau mare hta Myen hpyen dap ni kaw nna kring mading dap jahkrat nna kaduk htu, laknak kaba ni shadun rai mare hpe ninggang (Human Shield) shatai nna nga nga ai. Mare masha ni hpe mung n pru shangun, matut mahkai phone ni mung la kau ya ai lam na chye lu ai.


text:
Du sa ai ni yawng 260 daram rai nna America kaw galaw ai Jinghpaw Hkristan Dinghku Dabang ni hta shang lawm ai masha law dik dabang mung rai sai.
- Jinghpaw Wunpawng buga ginra hte myu sha ni yawng a matu hkying hkum 48 nsim nsa akyu hpyi ai lam hpe mung galaw la lu sai. KK gaw anhte Jinghpaw Wunpawng myu sha ni yawng a hkrap ngu hkrap ngwoi yawn madai ai nsen, shara shagu kaw na akyu hpyi jahtau ai nsen ni yawng hpe madat hkap la nna shaman ya sai hpe kam nga ga ai
-Jinghpaw Wunpawng buga ginra hte roi rip hkrum nga ai JW myu sha yawng a lawt lu lam hta US nga myu sha ni grau nna masan sa ai hku shang lawm shamu shamawt sa wa lu na matu Kachin Alliance ngu ai Executive Committee hpe mung du sa ai shawa masha ni yawng madi shadaw let hpaw ning htan dat lu sai. Ndai Executive Committee hta magam gun ninghkring marai 5 hpe lata san da lu sai. Kachin Alliance gaw anhte Jinghpaw Wunpawng myu sha ni yawng a nsen tai ya na matu yaw shada let hpaw ning htan dat ai rai nga ai.
-KAA (Kachin American Association) ningbaw ningla n nan ni hpe mung shawa ni yawng myit hkrum myit ra let lata san da lu saga ai. Du sa ai Jinghpaw Wunpawng myu sha ni law law gaw anhte a hkungga ai Sara Rev. Lahpai Zau Ya hpe KAA a ningbaw hku nna ra lata ai hte maren yawng myit hkrum myit ra let mu gun nnan ni a matu Karai Kasang kaw akyu hpyi apnawng ai lam mung galaw la lu sai. Sara hte rau magam gun ap nawng na mu gun manang ni gaw Ningtau Ningbaw hku nna Sara Sumlut Tang Awng, Amu Madu gaw Sara Sumhka Seng Nan hte Ningtau Amu Madu Sarama Htawshe Nu Hkawn ni rai sai.
-US mungdaw shagu de na KAA representative ni hpe mung shawa a man hta shachyen shaga masat masa galaw let shagrin ai lam galaw la lu sai. Ndai mu gun numdaw hta lata la hkrum ai KAA representative grau law wa sai hpe mu mada ai majaw grai n gun lu hpa rai nga ai.
Ndai Hkristan Dinghku Dabang byin tai wa hkra anhte yawng hpe lam madun woi awn ai Karai Wa hpe shawng nnan chyeju dum shakawn nma rai nga ga ai. Ja gumhpraw alu hte garum la ai buga hpung ni yawng, langai hkrai hku nna alu jaw ya ai ni, tsawra myit hte sharin achyin ya ai Sara Saranum ni yawng, ti nang a n gun atsam aten ahkying machye machyang hte ap nawng dawjau ai nu wa hpu nau ni yawng hpe Camp shabyin shatai committee Kachin American Association ningbaw ningla ni hku nna grai chyeju dum ai lam shana dat ga ai law. Chyu rum ai Jinghpaw Wunpawng amyu sha ni yawng hpe Hpan Wa Karai Kasang lam woi bau sin makawp maga ya nga u ga.


text:
Jinghpaw ni Madu Uphkang Lai hpe Myit Hkrum: Mung masa Pu-ran Maka
Analysis on the Kachins Public and Their Unity for Home Rule
Jinghpaw Sawk Dinglik Hpung
Myitkyina, Jinghpaw Mung
September 3, 2011
Gahpaw
Jinghpaw ni dai ni kaning re mung masa bandung a matu shakut nga ai kun? Mungdan kata dinghku majan gaw lai wa sai shaning ningnan kaw nna hpang wa sai. Shawa gaw shawoi na zawn sha KIO/KIA a “hpyen mung masa” hpe shamyet shanat let myit jasat amyu myu hkrang shala nga ai masa re. Majan shiga, shawnglam shiga, hte ginjaw shiga hpe madung madat nna J.W shawa gaw amyusha ting a myit mada shara hpe sawn la nga ai lai re.
Dai ni na shawa gaw lai wa sai tsaban 20 ning shawng daw na shawa hta gaw dawn jan nna mung masa lam hpe mung mu mada nna madu a lit hpe chye ai hte hkrang shala ra ai aten ahkying gaw rai nga ai. Ning re aten, mung shawa ningbaw ningla ni a “tengman ai mung masa lai hpe shabung hkrang shapraw hkam ai lam” gaw grai ahkyak nga ai. Dai hpang shawa hpe mung dai amyu hte tinang a lamu ga hpe dai jaw ai mung masa lai hte uphkang lai hte myit hkrum nna tinang a shawnglam hpe gawde la ra ai. Ndai lam hpe Jinghpaw ni a mung masa myit jasat hte 1925 ning hta Jinghpaw du ni marai 56 gaw British asuya kaw Madu Uphkang Lam hpyi ai labau hpe mahta nna mung masa lai hku pu-ran da ai.
Shingrai dai ni mung anhte J.W sha ni a Myen a mung masa hku maw lanyet hte Munghkawm Lai (Unitary System) hku atik anang hkwi bang nga ai aten, anhte a Amyu, mungdan hte shawnglam hta matut gumring gumrat sa lu na matu, kaning rai “tengman ai mung masa majan hta ningbaw ningla ni, shawa ni yawng myit hkrum let tinang a shawnglam hpe gawde la lu ai shawa ni tai sa wa na, madi madun da ai.
I. Mungmasa Mabyin hte Jinghpaw Shawa (Political Events and the Kachins)
Labau Shawng Na Jinghpaw Ni a Mung Masa: Matai Htang Gasat Lai
Mung masa hte anhte Jinghpaw amyusha ni a lam hpe labau lai hku nna madi madun ai lam gaw Jinghpaw mung shawa ni mung masa myit manaw hte dai lam hpe kade hkrang shapraw sa wa lu sai kun ngu ai lam hpe chye na shangun nga ai. Dai ni du hkra Jinghpaw shawa gaw mung masa nga yang “hpyenla galaw ai majan gasat ai lai” hpe re ngu nna hkap la nga dingyang re. Amyu kaba ni a dip da ai lailen, n-gun ja ai wa a dip kaboi sha ai lailen, gumchying gumsa wuhpawng na “Du magam-darat daroi shagrit yam sha ai lai, nawku htung kata na “nat” a dip rip hpyi shagreng sha ai shingra htang hta prat pra ai Jinghpaw amyu ni re majaw, masin kahtet ja ai, pawt n yun bu ai, n kam hkam ai, myit ja ai hte n teng ai hpe gasat gumlang ai gaw, anhte Jinghpaw ni a mi na hkringhtawng mung masa lam” rai nga ai.
Dai rai, mau hkai, labau ni hta Miwa Wang Hkyeng ni, Myen hkawhkam ni, Gala mungnung ni, amyu shada, mung shanyen ni hte matut manoi dai ni du hkra majan gasat ai amyu rai nga ai. Ndai mabyin ni hpe dinglik yu ai shaloi “Jinghpaw shawa gaw tinang hpe shapawt ai, shageng ai, dang sha ai, roi ai hpyen hpe gasat ai lai hte ninghkap ai mung masa hkringhtawng” hte prat pra ai amyu rai nga ai. Gasat na sharawng ai, majan hte magau grang, share lu ai hta “Prang hpe majoi nat, Sam hpe majoi sat” ngu ai ga ni gaw madi madun nga ai. Dai rai, “matai htang gasat na hte majan gasat ai” gaw amyu, lamu ga gaiwang ni hpe makawp maga tsaw ra ai “mung masa lai” rai nga ai hpe mu lu ai.
Ndai lai hta kaga ni kade hkik ai, ninggun ja ai, ringchying sai ngu ai hpe n hkrit ai, ahkyak gaw tinang hpe “roi ai, mawp sha ai kadai hpe rai timung matai htang ai majan rai mali ai. Ga shadawn: Manmaw e Jinghpaw dingla langai mi tinang hpe yu kaji, roi ai nga nna baw magra ya ai Gala Punjabi langai hpe nhtu hte du ahpyawt kau ya wa sai. Shawa mung dai hku kanawng nang nna gasat hkawm, lamu ga gasat la rai nga let kanawng lawm nga sai.
II. Hkristan Sasana Prat (1877- 1946): Jinghpaw ni Mung Masa hta Hprang Wa
Ndai ladaw na mung masa lai hpe madi madun ai, dai ni J.W sha ni a ningbaw ningla ni n nga shi ai. Ndai prat na Jinghpaw shawa ni “mung masa hta dum hprang hpang- civil/public political awakening” wa sai. Ndai gaw Jinghpaw ni shawng ningnan mung masa gaw ahkyak ai hpe dum hprang ai lam re. Ndai dum hprang ai gaw ningbaw ningla ni sha n re shawa nan dum hprang ai lam rai wa sai hpe mu lu ai. Dai gaw 1925 ning hta Myen mung a Mung-up Magam (Governor) Sir Spencer Hercourt Butter wa England kaw nna Rangoon de shi a “Uphkang Malawm ni” hte Mungup Gawknu e hkrum hkat ai shaloi Jinghpaw ningbaw ningla ni gaw shi kawn England Hkawhkam wa hpang de “alak mi Jinghpaw Ga a Mung Up Magam, commissioner” san ya na hpe hpyi lajin dat sai lam re. Ndai hpe yu nna dai aten na Jinghpaw ni a Mungmasa lam hta numshawn shaw ai myit hte ngang grin ai mung masa lai ntsa Jinghpaw amyu hte lamu ga hpe gaw de sa na shingran hte yaw shada lam hpe sumtang lam ni ntsa lawu na hte maren pu-ran yu lu ai.
Langai, Jinghpaw ni gaw Myen a Madu Uphkang Shingwung Lam (Home Rule) npu taw na ra sharawng ai lam n nga ai, nga ai. Home Rule ngu ai gaw British hkawseng mungdan shangwang, up hkang mung kata na Madu Uphkang Ahkang Aya uphkang lai rai mali ai. Shawng na ban prat hte prat mung Myen hte Sam ni a uphkang ai kata galoi n hkam ga ai nga ai. Dai kaw ahkyak madung gaw, “anhte Jinghpaw ni hpe shanhte a npu tawn na shing n rai shanhte hte kanawn nga na mungdan hpe myit n hkrum ai,” nga ai. Dai rai hkrak, “anhte Jinghpaw ni hpe Myen hte Sam ni uphkang ai npu, tara jeyang lu ai ahkang aya (Jurisdiction) kawn jahka kau ya nna anhte hpe alak mi Uphkang Du (commissioner) a uphkang lam kata de yawng hpe tawn ya rit, nga nna hpyi shawn wa sai re. Ndai aten British mung shanyen ni gaw Myen mung hpe Uphkang Magam (governor) wa npu jauman masha hpe lai ladat, shara, amyu hta hkan nhtawm ahkang lu uphkang du/ni (commissioner/s) san nna up sha nga ai prat rai nga ai.
Ndai British a Ahkang Lu Uphkang Magam san ai gaw 1, amyu kaba langai hpe masat ai lam; 2, lamu ga masat ya ai lam; 3, mungdan langai hku nna masat ai lam hte; 4, shanhte a masa rum manang langai re ngu masat ai lachyum re. British aten gaw Myen mung gaw hta Myen hte Sam a daru magam shingjawng ai lam hpe asan sha mu lu sai re. Shaloi, Jinghpaw Du ni gaw Myen snr Sam a npu e mung uphkang n kam ai lam hpe labau hte madi madun nna British a kata Jinghpaw ni gaw, “Madu Uphkang Ahkang” - Home Rule hte tinang a Mung Ahkang lu Uphkang Magam (commissioner) madaw san ya na matu Jinghpaw ni jin nga sai, hkyen ngut sai, myit hkrum sai ngu ai hpe madun dan ai lam nan rai nga ai sai hpe Asuya hpe ta hkin din/karum na Home Rule – Jinghpaw National Association mung gaw de nga ai lam re.
Ndai gaw Jinghpaw ni a labau hta kaba dik ai “mung masa shamu shamawt ai lam” rai nga ai. Dai hta 1, Jinghpaw ni amyu, lamu ga hta mahta ai mung masa ahkaw ahkang lam hpe asan sha chye na nhtawm “madu uphkang la na mung masa” gaw jaw-ang ai lai majaw dai hpe de ai lam re. 2, dai gaw Jinghpaw ni hte tinang a lamu ga hpe kaga Myen, Sam wa up sha kau na Mung Masa lai hpe mung mu mada ai hte dai “Kaga ni a up sha na lai hte mung masa lai” hpe n ra ai, n hkam ai, n kam ai majaw “mung masa lai hku gasat, ninghkap kau ai lam rai nga ai. 3, hta mung masa lam sha n ga, hpaji lam, tsi masawn lam hte hkai lu hkai sha bawngring lam ni hpe mungkan hpe uphkang nga sai British ni a hpaji, karum madi shadaw ai hte Jinghpaw ni mung galu kaba sa wa ra ai hpe madi madun ai re. Ga shadawn, India gaw British Mung Shanyen (masha) ni hpe n ra ai gaw teng ai. Raitim shanhte a mung masa lai, uphkang lai, hpaji, nga sat nga sa, htunglai yawng hpe gaw shachyaw la ai hte mungkan hta dai ni mung masa, hpaji, sutgan hte bawngring lam hta tsawdik shara kaw du nga ai re. Jinghpaw ningbaw ningla ni dai lam hpe kaja wa nga yang atsawm hkawn nga sai ngu mu lu ai re.
Lahkawng, anhte myit yu ra ai gaw dai Jinghpaw ningbaw ningla du salang ni “myit hkrum ai lam” re. Dai ni gaw Manmaw daw mung-ga 15 na du salang ni marai yawng 30 hte Myitkyina daw mung-ga 13 na du salang ni yawng marai 26, yawng rai yang 56 tup re. Jinghpaw ni a labau hta ning re mung-ga 28 hpe gawng malai tai ai mung shawa a ningbaw ningla ni myit hkrum nna amyu hte mungdan a matu shakut ai n nga shi ai. Shanhte myit hkrum ai gaw Jinghpaw myu hte Mung a matu “tengman ai mung masa lam hta gui gui galaw ai lam re.” Ndai myit hkrum ai lam gaw Jinghpaw ni a matu Madu Uphkang Lam ngu ai “tengman ai mung masa lai/lam” hta myit hkrum ai lam re. Lahkawng gaw, “Jinghpaw ni a Mungdan” gyin shalat la na matu myit hkrum ai lam re. Masum gaw, Jinghpaw ni a matu kaja ai, jaw ai, lakawn ai Mung Up Magam Ahkang Lu Madu Uphkang Magam (commissioner) lata san ya na matu myit hkrum ai lam re. Mali, n jaw n ang ai mung masa uphkang lam, ningbaw ningla hte Myen hte Sam ngu ai tsasam lai, hpyen hpe gumlang kau ai, gasat kau ai lam hta myit hkrum ai lam re. Manga, Jinghpaw ni mungkan hta jaw ai hku nna galu kaba, rawt jat, chyechyang kunghpan wa na mahkrun hta myit hkrum ai lam re.
Masum, ndai labau shang “shawa mung masa amu” hta myit hkrum lawm ai ni yawng gaw mung shagu na mare du, salang ni hkrai rai ma ai. Dai ni nkau mi gaw jawng sara, hpung magam gun, Karai magam gun, mare a gumchying gumtsa uphkang du ni, lamu ga du ni, amyu ru sai du ni, htunghking du salang ni hkrai rai ma ai. Ndai hta, n bung ai ga, htunghking, labau gauri, hkahku, sinli, Htingnau, Sadung, Maru, Lashi, Azi du ni lawm nga ai, raitim, anhte a Jiwoi Jiwa ni wa “tengman ai mung masa lam hte Ningbaw ningla kaja san ai lam, n hkru n kaja ai uphkang lai, ningbaw ningla lam, maigan hpyen ni hpe gasat ai hta myit hkrum ai lam rai nga ai.
Mali, ndai labau shang “shawa mung masa amu” hpe Sinlum/pangmu Duwa Lahpai Zau Tu hte Manmaw na ningbaw ningla ni woi awn ai hpe mu lu ai. Shi gaw gumchying gumsa du rai nga timung shi a amu gaw Karai Magam gun Hpung up sara mung rai nga ai. Ndai aten gaw Jinghpaw ni Hkristan sasana lu la ai 47 ning sha naw rai nga ai aten re. Ndai hpe yu yang Jinghpaw amyu hte Mungdan hpe sasana shawng lu la ai Manmaw ni a tengman ai hku nna mung masa hte amyu lam ni hta gui gui woi awn ai lam re. Bai nna, Hpung magam gun Rev. Lahpai Zau Tu gaw “sasana amu hta mung woi numshawn ai lam” rai nga ai.
III. Ga Shaga Nga Ai Jinghpaw Du ni a Madu Uphkang Laisa
Dai ni kalang bai tinang a mung masa lam hpe gran rai dawdan la nhtawm amyu hte Jinghpaw mung hpe jaw ai hku gawde labau shang ladaw rai sai. Myen gaw British ni Jinghpaw ni hpe Myen a Home Rule npu e nga mat na matu lajang ai zawn lai wa sai. 2008 ning e atik anang shagrin ai Myen Mung a gawda ai tara gaw “anhte Jinghpaw ni hpe Myen a woi awn ai npu nga mat na matu gawda ai tara Chying-raw hta bang kau ai lam re.
Munga masa hku nna gaw “munghkawm lai” hta nga nhtawm Myen a mayam tai nga na tara shang galaw ai maw lanyet sha rai nga ai. Maga mi gaw hpyen laba n-gun hte Mungdaw rudi masha ni a munghpawm ahkaw ahkang hte ahkang aya lam ni hpe shagrawt shapawt kau ai lam rai nga ai. Ndai aten Rudi Myu Laknak lang ni yawng mung KIO/A woi awn ai hte maren “Munghpawm mungdan bai shagrin la ai mung masa masing” hpe Laknak lang ai lai hte bai shading sharai nga ai aten re. Ning re ladaw, Jinghpaw shawa 80% ngu na gaw dai KIO/A ni a hpyen mung masa lai hpe chyu sha she la yu nna asak hkrung ai zawn rai taw nga ai.
Tinang gaw mung shawa langai rai nga ai re hte maren amyu lit, htung lit, lamu ga madu lit, mungchying sha lit, chyechyang ai lit, lu su nga mai ai lit, hpung magam gun ai lit ni nga shajang nga ai. Langai hte langai galaw ai lit gaw amyu ga, nga ginra, Karai Kasang a hpan da ai lam hta hkan nna n bung shajang nga ga ai. Dai gaw anhte galaw la lu ai nga ai zawn n dang hkawn lu ai lam nga ai re. Raitim, mai galaw ai “tengman lam, amyu hte anhte a lamu ga mungdan a shawnglam hte seng ai lam hte bai prat pra sa wa na kashu kasha ban prat ni a matu gaw myit hkrum let arau ninggun sikhkwi ngu jawm dat na mai nga ai lam hpe tsaban 20 ning shawng daw hta anhte a jiwoi jiwa ni a British kaw Madu Uphkang Ahkang Aya hpyi lai hta mahta nhtawm lawu de na hte maren anhte a dai ni na mung masa mayak hpe hparan la ga.
Langai, tinang Jinghpaw Wunpawng amyu a matu htap htuk manu ai, akyu jaw ai, jaw ai mung masa laisa hte uphkang ai lam hpe jawm masat ga. Ga shadawn: Myen mungdan kata na Madu Uphkang Mungdan (Dominion) snr Munghpawm Mungdan (The Federal State) snr Laksan Mungdan (The United Kachin Land) ngu sa na rai kun?
Lahkawng, mung shawa na ningbaw ningla ni nan mung KIO/A hpe chyu sha lit jaw, amu koi nna shawa yawng a amu hpe lai wa sai aten law law kabai mara bun ai gaw n galaw ging sai. Home Rule woi hpyi ai shawa ningbaw ningla du ni zawn, shawa hpe “Jaw ai mung masa lai hte uphkang hkrang” hpe myit hkrum ai hte woi masat nna zinlum ra sai.
Masum, daini na ningbaw ningla ni mung tinang hpe n htap htuk ai, n manu ai, masa lam: Myen hta hkawm lawm ai mung masa, tara lang Myen democracy, Myen ginjaw tek democracy, hpyendap jum democracy uphkang ai mung masa lai ni hpe mung asan sha woi ninghkap ra sai re. Dai ni Myen mung a “amyu kaji shamyit” da ai tara hpe lai hkum sum hpa hte sharai, ninghkap, galai kau, gram kau ra ai. Dai amu hta shawa yawng shanglawm ra ai.
Mali, n kaja ai woi awn ai ningbaw ningla lai hpe mung woi gasat ra ai. Dai gaw tengman ai lam hpe n galaw ai ningbaw ningla ni, tsasam ningbaw ningla snr "Manang zawn re nna, Ndang (nat) lai" woi ai ningbaw ni hpe ninghkap ra ai.
Manga, ahkyak dik gaw mung shawa ningbaw ningla ni gaw “Jinghpaw Wunpawng amyu a tengman ai mung masa lai hte langai sha rai myit hkrum nga ra ai zawn dai tengman ai mung masa lam hta mung shawa gaw myit hkrum wa hkra galaw sak jaw nga ra ai.
Ga hpungdim
Anhte J.W sha ni hta dai ni du hkra tengman ai lam hta shawa yawng myit hkrum ai lam n nga ga shi ai. Raitim, anhte a Jiwoi Jiwa ni Madu Uphkang lam a matu myit hkrum ai hte amyu sha ni hte lamu ga mungdan hpe woi awn lai wa sai re. Gasat ra ai lam hpe mung gui gui galaw lai wa sai. Shing rai, dai ni anhte J.W sha ni ndai madang hta prat pra lu ai gaw anhte a shakut shaja ai atsam n rai, dai tengman ai mung masa hte uphkang ai lam hpe “tsawra chye ai hte amu kaja hta mung myit hkrum lam gaw gap wa sai hkringhtawng kaja jasat a majaw she rai nga ai.
Anhte J.W amyu ni gaw ntsa lam, tingkyeng lai myit hkrum ai lam gaw grai law sai, raitim, daini gaw tengman ai mung masa lam, tengman ai uphkang lam hte tengman ai woi awn ai lam hta Madu Uphkang Lam woi hpyi ai Jinghpaw du ni zawn “myit hkrum let magrau grang grang mung masa lam hpe gawde la ra sai.” Dai rai shawa masha hpe tengman ai mung masa lam hkrak chye tsawra hkra lam woi ai ningbaw ningla ni gaw dai ni anhte hpe n tara ai kaw na woi shalawt na ningbaw kaja ni nan rai mali ai.
Kaja wa mung, tengman mung masa lam hte kaja ai uphkang hkrang hte lai byin pru wa lu na gaw “shawa ningbaw ningla ni a sakjaw ai lam hte mungchying shawa ni a lit la nna lata la ai lam ni a mahtai” sha she rai nga na rai. Dai ni anhte a shawa ningbaw ningla kadai? Bai nna dai ni anhte J.W amyu ni tengman ai mung masa lam gaw gap na matu myit hkrum nga sani?
Shamyet shanat:
1. Home Rule ngu ai Madu Uphkang Lam gaw British hkawnseng prat 1870 ning hkan grai zinwa ai ga re. Ndai British hkawseng uphkang lam npu na uphkang hkam mungdan kata e madu uphkang lam a matu gyin shakut ai lai re, dai hpe British npu na Ireland gaw galaw numshawn hkrang shapraw wa sai. Home Rule asuya hpe gaw Home Rule Government Association srn Home Rule League ngu ai re, dai hpe Charles Stewart Parnell 1878 ning e woi hpang sai. Dai gaw hpang e Irish Parliament de gale wa sai. “Irish Home Rule” in Britannica: Ready Reference Encyclopedia, Vol., 5 – Indian Edition, 2004, 56.
2. Rangoon Daily News, Tuesday, January 6, 1925.
3. Jinghpaw Shi Laika (Monthly Kachin news July 1925, page 3.)


text:
USA LUM TU A SALANG AI LAM
Labels: Jinghpaw Mung Shiga
20 comments:
- Anonymous said...
-
Rai sa grai hkrak sa mara raw hkat ai ngu gaw grai hkrak sa mara bai n galaw jat saga
- August 20, 2012 at 1:29 AM
- Anonymous said...
-
Dai zawn chye na hkat sai nga majaw na kabu sai. Tim Nan lahkawng yan sadi ra na gaw Myu Tsaw Mung Tsaw nga nna Myu sha ni hpe Gat-lawk sha tai sha na chyu sha gaw hkum myit mu yaw! Myu sha ni hpe shawng sak jaw yang Myu sha ni mu nan hpe n malap na re!!
- August 20, 2012 at 1:41 AM
- Anonymous said...
-
Hkau Tumtu hte Hkau Daulum yan a mang hkang hte seng n na na ai hte rau Anhte W.P sha ni yawng gaw grai myit n pyaw mat ai hku re.Raitim ya na zawn sha da da mara raw chye na hkat sai nga yang gaw grai na gabu sai hku re.n dai lam hte seng n na anhte W.P shani gadai raitim anhte W.P shani hkra machy wa ai baw mang hkang hpe MYEN SaWa TsaDan hte pawng n na n galaw hkat ga ngu hpaji jaw let W.P sha yawng hpe sha dum dat n ngai oi...GOD BLESS W.P & KACHINLAND
- August 20, 2012 at 3:37 AM
- Sumlang said...
-
Lum Tu hku nna ndai zawn sang lang dan ai hkrai hkrat sai hku re. Nrai jang anhte WP myusha dap shawa ni gaw atsawm nchye na nna le tsun waw tsun rai jang lahkawng yan a matu nkaja ai. Ya na zawn ting WP myu sha shada chye na shut ai lam ni hpe shada da bawng ban nna mahtai lam la ai gaw kaja dik rai sai.
Nan Lum Tu hte Dau Lum yawn hpe Karai Kasang matut bau sin shaman ya u ga law.
- August 20, 2012 at 9:19 AM
- Anonymous said...
-
Anhte shada da mara raw hkat yang she YEHOWA Karai anhte a mara hpe raw ya na re.Shada da mara shagun hkat ai amyu ntai ga.
- August 20, 2012 at 9:23 AM
- jinghpaw sai said...
-
Jinghpaw Sai said
Ya na zawn rai nna, ningnan kaw nna shada da tawng ban hkat ai hte mara raw hkat sai rai yang ya na zawn htaw le nga nna tsun ka shajang na mung hpa nnga ai. Ya na zawn rai nna sang sang lang lang tsun jahpra ka shana kau ai lam gaw grai htap htuk tsawm htap ai lam rai sai. Dai nrai yang gaw, Amyu shada da grai shuk hkat mat na she tai wa nga sai.Ya htawm hpang de gaw ndai zawn re ai lam ni, shada jahpoi asawng/ hpyi gawng hkat ai lam ni bai npru wa nu ga. Shada da mara raw hkat ai gaw tsi kaba rai sai. Yawng a ntsa Karai Kasang shaman chyeju jaw ya nga uga. Akyu hpyi dat ya nngai.
- August 20, 2012 at 9:41 AM
- JINGHPAW said...
-
Myu sha ni e...hka hte sau gaw nmai kayau ai zawn anhte W.P myu sha ni mung W.P sha re... Anhte myu sha shaga hpa lam hta tim atsawm shawng myit yu nna she daw dan hparan sa wa ga... Hkanan mung shawng hkyem ai hkrun lam hta anhte myu sha ni shada nru nra rai nhtum mat ma ga...shada tsawra hkat nga ga..
- August 20, 2012 at 9:56 AM
- Jatawng Naw said...
-
Grai mai kaja ai lam rai sai. Matut nna anhte W.P myu sha ni a shawng lam hta shada mara raw hkat, chye na hkat rai n na lam sha gu hpe kaja htap htuk ai hku chye hparan la ai ni, Madu Yesu a tsawra myit hte hpring ai myu sha ni tai let galu kaba rawt jat sa wa ga law. Karai Kasang Yehowa anhte Pawngyawng Kachin ni hpe ngwipyaw rap ra ai mungdan hte shanglawt lu ai myusha ni tai wa na ahkang jaw ya u ga law.
- August 20, 2012 at 12:12 PM
- Unknown said...
-
Hey, Lum tu, i have a question for you?
Do you think many people gave alot of comment to Dau lum,that's why you get result from the comment.
- August 20, 2012 at 1:02 PM
- Anonymous said...
-
Myu sha ni e shada yu kaji dang sha hkat ai hpe mung koi gam ga. Yawng gaw langai sha re hpe mung dum nga ga i? Asak nhtum shi ai laman sha pyi gaw, shada da tsawra pawnba makawp maga hkat ga i.
ya byin ai manghkang mung seng kaw na bungli galaw nga ai kanau kasha ni n dum shami galaw kau shut majaw re...
Jinghpaw Kasa gaw anhte Jinghpaw Wunpawng myu sha ni a matu asak zawn manu dan ai hpe ngai USA Lum Tu hte Myitkyina Ramma manau manang ni yawng chye na ga ai...
Jinghpaw Kasa hta aten jaw ap nawng nga ai Manau Manang ni yawng a ntsa Karai Kasang tut e shaman ya u ga ... anhte ramma ni kyi pyi ya dat ga ai.
- August 20, 2012 at 3:18 PM
- Anonymous said...
-
blog re ngu nna, lu ai shiga hpe hkrup mara, mara ai hku n re sha, myit yu sawn yu jep yu nna she mara na hpe ra sharawng ai. shada myit kataw shangun ai baw hpe gaw koi gam ga law.
- August 20, 2012 at 3:44 PM
- Anonymous said...
-
Dai lam hte seng n,na JWP myu sha ni yawng chye na ya lawm na matu shada da shana shadum hkat ga ngu na ngai hku na mung ga saw myu ai re...USA Lum Tu & Shadang Dau lum hpe mada phawn myu shani yawng mara raw ya ga ngu ....Pawng Yawng Sha!
- August 20, 2012 at 4:17 PM
- sammung ramma said...
-
mara raw hkat ai majaw grai na pyaw ai law.rai tim wp myu sha ni a man e shiga hta sha mara raw ai nre sha.nan lahkawng a mying hpe hten na hpe sha tsang na mara raw hkat ai sha nre ga san seng ai mara raw hkat ai rai u ga yaw.grai na myit pyaw ya ai.
- August 20, 2012 at 8:57 PM
- Anonymous said...
-
Myit nkaji ga,galaw ra ai hpe matut kalaw nga mu,anhte W/P sha ni gaw myu a matu myit shalawm ai hkrai gaw re ma ai,Myen hpe ya yang anhte yawng a hpyen hku na masat nna kasat nga ai ten re. Mung dan lu ai ni zawn anhte rawt malan prat hta grai nkalaw ai gaw hkrak dik re nga ai.shada da mara raw hkat ai ngu gaw K.K jaw ai atsawm hte sha lu ai re. grai awng dang ai seng hte grai awng dang ai yu-ngwi shadand,sumla hkrun shadang ni byin tai wa mu ga law.
- August 20, 2012 at 11:01 PM
- Anonymous said...
-
lumtu nang mung hpang kalang gadai na dvd mi rai rai ,mahkawn mi rai rai ma du n chye ai sha copy hkum galaw sa nu.nang sunday school lung ga ai n rai ni.madu n chye ai sha la ai gaw lagut da yaw.hpang kalang n dan rai bai byin yang gaw dau lum hte nan hkawng yan hpe u di chayet bang ai maza sum pum hta gabai bang da sa na.N dai ram myu sha lam a hkyang nga yang gwi n ra ga shun sha ai zawn naw ga wa hkat taw i mau dik ai..shut tim jaw tim nan lahkawng na shi ga jinghpaw kasa laika man kaw n kam uu sai.Maza shalaw ni...
- August 21, 2012 at 7:20 AM
- Anonymous said...
-
Chyeju hte lahta na Comment jaw ai wa hpe tsun mayu ai.
Lum Tu hte Dau Lum yen pyi mara raw hkat ngut sai,
Ya Nang gaw jahte bai tam ai Tsadan wa aq ga she bai shaga nga ai i? Wunpawng sha ajet gaw dai hku Comment njaw na re,........???????????
- August 21, 2012 at 1:18 PM
- Anonymous said...
-
ah he a,eee copy galaw ai wa mung shat kan a' majaw madu ai wa mung shat kan a' majaw ummm yakdik ai n,dai shat kan wa eeee
- August 22, 2012 at 1:12 AM
- Anonymous said...
-
N tsa na comman jaw ai wa lagut hte damya hpe n gun jaw taw ai re i?nang ma hpang kalang lum tu hte dau lum hte rau maza ka kaw ga bai bang kau sa na .zim sa nu.ya ten dai lam ni n kam madat ai.
- August 22, 2012 at 4:17 AM
- Anonymous said...
-
nan hte ni comment jaw ai ngu ai gaw akyu nga ai hpe jaw mu. hpa n're ai htaw le myit machyi hkat na hkum galaw mu. yawng gaw masha re. sai gin hka ai ni, amyu gin hka let tsun ai ni sadi mu law. anhte gaw yu taw nga ai re lu. grai rai dum ga ni. nang mung n'kam hkam na re. ganing re na yawng gaw langai sha mai byin na ta?.
- August 22, 2012 at 6:33 AM
- Anonymous said...
-
HKau lum tu e na sun-wang jaw kau ai gaw sum dum sai wa re.Nang gaw ja hkrit re.myitkyina du ma re na na ma nang la ngai re yaw.
- August 22, 2012 at 9:59 AM


text:
HPAKANT KAW LAJA LANA GAP HKAT NGA
Labels: Jinghpaw Mung Shiga
5 comments:
- hkunman said...
-
Lamu Madu ga Madu YESU HKRISTU HTE YEHOWA GOD man e.., KAM HPA SHING BYI MA NOI ai lam n-sha yawm ga....a-hkaw a-hkang kaba re..,Gap tik tik di ga..,Siwa na rai tim .hkrung nga na rai tim YESU HKRISTU HTE YEHOWA GOD. Mying ning sang hta chyu sha rai nga u ga....,
- September 26, 2012 at 8:18 PM
- jaubutu maran said...
-
WP KIA share shagan ni yawng a nsa hta KK tut lam woi bausin nga u ga.
- September 26, 2012 at 11:38 PM
- Anonymous said...
-
K.K bau sin ya u ga lo ,,,,,,,,,,
- September 27, 2012 at 2:12 AM
- lamungnawnaw said...
-
hkum tsang mit,dai tsa dan a luksuk ni gaw yawng kat ai n.si n.re,n.san law ai mam hpun ni she re.akyu hpyi ya nga ga ai nan hte myu tsaw share ninghkring ni mung akyu hpyi nga mu an hte ye howa a luksuk ni she re.dai hpung kyi yan hte rau nut shapyen kau mu.
- September 27, 2012 at 12:09 PM
- Anonymous said...
-
KK e myusha hkumdin dek a mara hpe nyu ai sha an hteWP mung hpe makawp maga nga ai myu tsaw ni hpe bau sin laya rit WP myu shani a kamhpa shara shingbi shara lunghkrung gaw KK sha rai nga ai hpyen wa a lata kaw na shaw la mi law amen...........
- September 27, 2012 at 8:14 PM


text:
skip to main |
skip to sidebar
KIA HTE MUNG SHAWA
1961 February 5 hta shangai,KIA japhtawng htu ai,Kanu Mung shawa shingwang e Kaba wa sai.KIA a shara SUMSING mung sha,Myen a shara Ngarai e nga.Dai re majaw rau nga nmai,Gawt kau ra sai.Mai sau pa na ga sadi,Laiza pa de bawm di di.
Ga sadi n grin myit n ding,
Myen hpe kam mayam byin.
KIA a tsaw ra myit,
Mung shawa a shingnip,
Myen e n ju dik.
Maw lu maw sha, sat nat hkawm,
Dai myen ni aq a rawng.
Myen a sawng ai rai hkumla,
Shut ti pyi hkum kamhpa.
La ging ai kumhpa,
KIA hpyen num/la hpe kyuhpyi ya ga.
KIA jaw ai tsaw myit kumhpa,
Shi a sak nan rai sa.
Mung shawa e bau maka,
KIA mung hkungga ra.
N lu n lawm gaida gumhpraw,
KIA sak hkrung lam matu shi shanglawm sai lu.
Mung masha nga shara mye,
Wandap tai mare yawng,
KIA makawp maga ra madawng.
KIA gaw "nga" Mung shawa gaw "Hka",
Hka hte Nga zawn ,
Galoi n hka rau rai nga ra ai rai...
USA 101 KACHIN
Saga Tu Hkawng


text:
August (22) bat Masum
2012 ning August (20) ya jahpawt hkying (5:00)am aten kaw nna hkying (8:00)am aten daram du hkra, KIA Masat (1) Dap Ba ginra na pawng hpawm hpyen hpung ni nga ai Jarit Masat Shadaw (6) makau hte Hpare Hkyet maga htu lung wa ai Myen Hpyen Dap Hk.L.Y (74, 77) na pawng hpawm hpyen hpung ni gasat poi byin ai lam chye lu ai.
(19-8-2012) ya shani, KIA Masat (3) Dap Ba ginra, Man Ta hte Mung Hkawng lapran kaw, Myen Hpyen Dap Hk.L.Y (109) na hpyen hpung n-gun (60) daram hpe KIA Masat (12, 27) Dap Dung na pawng hpawm hpyen hpung ni bawm majan hte hkap gasat ai kaw nna, gasat poi byin ai lam chye lu ai. Gasat poi byin ai ginra ni hta lahkawng maga si, hkala ai lam hkrak n chye lu ai.
KIA Masat (2) Dap Ba, Dap Dung (6) ginra, Maw Wan Kaba hte Mawmaw Bum maga de Myen Hpyen Dap, Dap mying n chye ai hpyen hpung ni htu lung wa ai majaw, dai shara hkan na mung mare masha hpyen yen marai (800) daram Hpakant K.B.C Nawku Jawng hte R.C.M Nawku Jawng ni hta 2012 ning August (19) ya shani kaw nna, hpyen yen machyu nga ai lam hpe chye lu ai. Kachinnet


text:
September 7 ya shani Slg. Thein Sein gaw shanhte lit jaw da ai amyu bawsang hkring mang salang ni hte hkrum shaga ai lam galaw lai wa nu ai. Dai hta, simsa lam lu na matu gap gasat nga ai lam ni hpe shawng jahkring kau ra ai lam, wuhpung langai hkrai hku nna sha bawngban na lam, Lutdaw (parliament) hta bawng ban nna shagrin na lam ni hpe tsun wa sai.
1) Gap gasat nga ai hpe shawng jahkring kau ra ai lam ngu ai hta, KIO/KIA hpe made nna tsun ai lam rai nga ai. KIO/KIA maga nna gaw matut nna alak mi gap hkat jahkring na lam nnga ra sai. Hpa majaw ngu yang dai hte seng nna 1994 ning hta tara shang jawm myit hkrum ngut nna sen htu da ngut nna (17) ning na hkra gap kasat ai lam hpe ngalaw lai wa sai. Ya gasat majan byin taw nga ai lam gaw myen hpyen dap kaw nna myit hkrum ga sadi ni hpe jahten kau nna shawng gasat hpang wa ai majan re majaw shanhte myen hpyen dap kaw nna htim gasat ai lam ngalaw na hte htim jung tawn da ai shanhte myen hpyen dap ni hpe hting nut ya kau ma jang gap kasat hkat na lam nnga sai majaw majan mung sim mat na chyalu re. Myit hkrum da ngut sai lam hpe shaprai kau dat bai bawng dat rai galaw ai asuya gaw gara mungdan e mung nnga ai. Sadi ndung, masu magaw pale palau re galaw nga ai gaw KIO/KIA hpe nsawn nsang yu kaji ai lam rai nga ai.
2) Wuhpung langai hkrai hku nna sha bawngban na ngu ai lam gaw jet ai munghpawm hpe gaw de mayu ai or gaw de lu na nmai byin ai. Amyu jinghpaw wunpawng ni hpe shanhte myen amyu masha ni hte maren mara re mungdan uphkang lam daru magam lam ni hpe jaw da, hpaji lam, sut masa lam, hkamja lam, makam masham, htung hkying lam ni hta tinang a amyu masha ni nan mung hpawm hkring mang shatai nna galaw lu ai upati jaw nna galaw sa wa lu na rai yang jawm myit yu hpa rai nga ai.
3) Lutdaw (parliament) hta sha amyu baw sang ni a lam (or) shing nrai jinghpaw wunpawng myu sha ni hte seng ai mung masa bawng ban daw dan galaw na ngu ai hta; mung shawa lut daw hta mi rai rai, amyu sha lutdaw hta mi rai rai amyu bawsang amat ni galoi mung nlaw nga na re majaw madi shadaw awngdang la lu wa na lam nga na kun? Amyu bawsang ni a ahkaw ahkang lam ni hte seng nna bawng ban daw dan wa ai hta gara myen pati amat ni mi rai rai, myen mung shawa ni mi rai rai madi shadaw lawm na nre hpe myit da ra nga ai. Myen mung masa pati yawng gaw amyu bawsang ni a mung masa ahkaw ahkang lam ni a ntsa policy yawng bung ai hkrai rai nga malu ai majaw paliman kaw nna tinang a amyu sha ahkaw ahkang tang shawn lagin la lu na ngu ai lam gaw byin lu na lam nloi nga ai, dai majaw laksan ahkaw ahkang hte seng ai tara ni hpe masat jaw da ra nga ai.
4) Gap gasat ai lam hkring mat jang, mungdan simsa mat sana ngu ai hta, gasat majan nnga mat jang maigan hpaga masha ni hpe amyu baw sang ni shara de shaga bang nna sut nhprang ni hte hpaga galaw sha lu wa na ngu ai mu jut hte myen mung majing shatai kau ma na ngu ai ladat hte majan galaw taw nga ai lam rai nga malu ai. Amyu baw sang ni a ahkaw ahkang lam hpe mai kaja wa hkra galaw ya ai gara myen pati asuya mung nmu lu nga ai.
5) Mungdan langai hta, mungdan a uphkang hkrang tara kanu (constitution law) gaw ahkyak kaba dik rai nga ai. Amyu bawsang ni hpe gam garan jaw ra nga ai ahkaw ahkang lam yen ni hte seng ai tara ni hpe shawng ka shagrin tawn nna sha paliman hta jawm myit hkrum shagrin ai hku galaw ra ai. Paliman kaw e amyu bawsang ni a ahkaw ahkang lam yen ni bawng ban nna myit hkrum lam lu ngut ai hpang she tara jahkrat shagrin ya na ngu ai lam gaw amyu baw sang ni ra ai ahkaw ahkang ni galoi ma lu na lam nnga ai. Hpa majaw ngu yang amyu baw sang langai gaw mungdaw langai sha lu nga nna dai hta pi myen amyu naw law nga ai, myen ni gaw mungdaw (7) madu da sai ni re majaw myen amyu amat ni grau law taw nga sai, grau law ai amat salang ni myit hkrum ai hpe sha tara shang hkap la shagrin kau wa na nrai ni? Rai yang myen ni zawn masha jahpan nlaw ai anhte myu sha ni gaw anhte ra ai ahkaw ahkang ni hpe paliman e tang shawn nna awng dang la lu na lam nga na ga ai kun?
Munghpawm a uphkang hkrang tara kanu (constitution) hpe amyu baw sang shagu kaw nna maren mara re dat kasa lata san nna bai gawde la ai sha nrai yang, Thein Sein asuya woi lang taw nga ai mungdan uphkang tara kanu (constitution) hte paliman gaw myen amyu ka-up sha taw nga ai democracy sha arai nga na re law.
M Zau Hkum
11/9/2012


text:
(51) Lang na RAWT MALAN NINGHTOI LAMANG hpe Malaysia du Jinghpaw Wunpang Myu Sha ni kawn galaw sa wa na ga ai. Wunli hte hpring tsup ai, Jinghpaw Wunpawng Myu Sha ni yawng a matu ahkyak di n htoi rai nga ai n dai RAWT MALAN NINGHTOI LAMANG hta Malaysia du Jinghpaw Wunpawng Myu Sha ni yawng hkra hkum hkum ra ra sadu shanglawm na hpe hkungga la ra let saw lajin dat ga ai.
Saw Shaga ai,
Shabyin Shatai Komiti
Ninghtoi: February (5) 2012 (Laban)
Aten: 9:30AM - 11:30AM
Shara: Zup Chyai Ginra, No. 10.1.6, City Garden, Bukit Bintang, Kuala Lumpur


text:
SARAWUN HTE GA'LAJANG LA RA SAI
Ndai ten hta myen mungdan a mungmasa manghkang gaw, Ma shangai ten lai mat nna machyi gadau taw nga ai Ma’hkum kanu langai hte bung nga sai. Ma hkum kanu a kraw lawang kata kaw na HKRI’TUNG MA (Jet ai Federal Munghpawm) gaw mungkan de atsawm sha shangai pru sa wa mayu tim yumaya shingra tara masa hku shangai pru sa wa nmai sai re majaw lawan ladan hkyak hkyak majan masing (Emergency Operations Plan) hpe laknak lang Rawt Malan Wuhpung ni yawng shajin tawn ra sai, Myen mungdan ting kalangta gap je pru wa na matu dawdan ra sai.
Myen mungdan ting majan wanhkut mawng taw nga jang she mungkan kaw na mungmasa Doctor ni hte GA’LAJANG nna mungkan a man e tara shang shangai pru sa wa lu na re. GA’LAJANG NNA SHANGAI LA AI LAM HPANG HKRAT MAT JANG KAN KATA KAW NA MA GAW SI RAWNG MAT CHYE AI.
Tsun mayu ai lachyum gaw myen asuya hku nna Pang Long Agreement hpe tara shang nhkap la shi ai ten hta mungdan ting gap hkat jahkring sign shawng htu kau jang gaw myen asuya hte shaning (100) ning mungmasa jahta tim jet ai munghpawm shangai pru wa lu sana nre.
Hpa majaw nga yang mungkan a man e myen mungdan shangai pru wa ai gaw Pang Long Agreement hte shangai pru wa ai re, Dai majaw Jet Ai Federal Munghpawm hpe mung Pang Long Agreement hte bai shangai shapraw la ra ai.
Hpa majaw nga yang mungkan a man e myen mungdan shangai pru wa ai gaw Pang Long Agreement hte shangai pru wa ai re, Dai majaw Jet Ai Federal Munghpawm hpe mung Pang Long Agreement hte bai shangai shapraw la ra ai.
Ahkyak madung gaw mungdan ting gap hkat jahkring sign nhtu shi ai ten hta mungdan ting majan wanhkut shamawng dat ra ai. Lama na mungdan ting gap hkat jahkring sign htu ngut ai hpang myen asuya hte laknak lang Rawt Malan Wuhpung ni mungmasa gade bawngban jahkrup tim Pang Long Agreement hpe asak jahkrung la lu na masa tsepkawp nnga ai. Gade daram jahta bawngban tim Pang Long Agreemet hpe myen asuya ni hkap la na masa nnga ai. Pang Long Agreement hpe asak jahkrung lu na matu gaw myen mungdan ting majan wan hkut shawng shamawng tawn nna mungkan kaw na mungdan kaba, mungmasa doctors ni shang tsun lawm yang sha mai byin na masa nga ai.
Dai re majaw NCCT hku nna myen asuya hpe gwi gwi ja ja tsun tawn ra ai lam langai mi nga ai. Matut nna myen asuya hpyendap hku nna gara laknak lang rawt malan hpung hpe mi rai rai htim ganaw shang chyinglau ai lam bai matut galaw wa jang gaw Mungdaw madang hte Munghpawm madang gap hkat jahkring sign htu tawn ngut sai ni yawng tara nshang mat sana re ngu nna gwi gwi ja ja tsun tawn ra sai. Ndai lam hpe myen asuya hte sign htu hkat tawn ra sai ten re.
Dai re majaw NCCT hku nna myen asuya hpe gwi gwi ja ja tsun tawn ra ai lam langai mi nga ai. Matut nna myen asuya hpyendap hku nna gara laknak lang rawt malan hpung hpe mi rai rai htim ganaw shang chyinglau ai lam bai matut galaw wa jang gaw Mungdaw madang hte Munghpawm madang gap hkat jahkring sign htu tawn ngut sai ni yawng tara nshang mat sana re ngu nna gwi gwi ja ja tsun tawn ra sai. Ndai lam hpe myen asuya hte sign htu hkat tawn ra sai ten re.
Dai shaloi she, shanhte myen hpyendap ni htim ganaw shang chyinglau wa nna Anhte Rawt Malan Wuhpung ni mungdan ting majan wanhkut shamawng dat tim Anhte hta mara nnga sai. Anhte laknak lang Rawt Malan Wuhpung ni myen hpyendap hpe nau yu kaba taw ai majaw myen hpyendap ni anhte hpe grau roi sha wa ai re. Kaja wa teng sha tsun ga nga yang myen hpyendap gaw hkrang sha nga sai re. Laknak Lang Rawt Malan Wuhpung ni yawng kalangta mungdan ting shara shagu sinat lu shangoi dat na sha ahkyak dik sai ten re. Tengtup awng padang pandung du lu na sha rai sai.
Sau Nan Du
Jinghpaw kasa web


text:
Daini September 20 lani mi kaw Myen asuya dap hte Wunpawng Mungdan Shanglawt Hpung KIA lapran, Jinghpaw hte Sam mungdaw lahkawng kaw gasat gala majan ni byin wa sai re.
Dai hpawt daw, Myitkyina-Manmaw lam Ga Ra Yang mare kaw lagaw lam yan lung ai asuya hpyen hpung hpe KIA Dung 3 ni bawm hte hkap gasat ai kaw si hkala law na re lam, KIA shanglawm shiga lawk tsun ai.
Lwidoi si pru ai Ga Ya Yang mare kaba gaw, 2011 ning Jinghpaw majan bai byin wa ai hpang mare masha yawng hpyen yen mat nna ya dai mare kaw Myen hpyen ni dap jahkrat nga ai re.
Maga mi de Lahta Sam mung hta, Lashu a sinpraw KIA Dapba 4, Dung 17 ginra Shan Htung Bum makau kaw aten pyen 2pm jan e Myen Dapnu (tat-ma) 99 hpyen hpung hte hkying hkum 2 jan gasat gala majan byin wa ai re.
Ndai majan e lahkawng maga dap na si hka lam n chye lu ai.
Myen asuya woi galaw ai, August 31-September 4, Tsaban 21 Panglong Zuphpawng hpaw poi ngut ai hte, tatmadaw hpyendap gaw Jinghpaw mungdaw de lawu mung na hpyen n-gun kaba, laknak n-gun kaba hpe wanleng lam, hka sanghpaw hku nna ginleng bang nga ai re.
Ndai sat lawat yu yang, Myen hpyendap gaw Jinghpaw ni hpe majan kaba bai baw na maw mawn ai re lam yu maram nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Grau na Maigan de du nga ai Wunpawng Myusha ni grau na n ra sharawng na re ngu kam ai. Laika hpaji kung ai ni, Mungkan madang dep ai ni, Amyu hpe tsaw ra ai ni yawng gaw ndai Myen Asuya a Consititution hpe n ra sharawng ai, n hkap la ai lam in gaw bin ra ai, bin gin ai lam ni rai nga ai. Ndai hta an-hte myusha ni a gawng malai rai nga ai, Wunpawng Mungdan Shanglawt hpung KIO ni gaw, yawng n ra sharawng ai ndai Consititution hpe madi shadaw lai wa sai lam gaw, n galaw gin ai lam langai mi re ngu ngai mung kam ai.
Rai sa, shing rai yawng hpe jam jau jaw na ndai Consititution hpe KIO ni hpa majaw madi shadaw lai wa ai kun? Hpa majaw shi a Vote n bang ai ga sadi hpe n shatup ai kun? Myit yu hpa rai nga ai. KIO Salang ni shat n lu sha na hkrit nna kun? Myen hte hku hkau mayu nna kun? Myen hpe hkrit nna kun?
An-hte myusha ni hta grai manu dan ai langai mi gaw, masha langai hkrai hta myu tsaw myit kaba rawng ai re. Ti nang myusha wa matsan jam jau nga ai hpe kachyi mi mung n kam mu ai, n gwi yu ai amyu re. Ndai lam hpe Karai Kasang mung ra sharawng ai lam hpe, Yesu tsun dan ai Samari masha a lam hpe yu yang chye na re. Ti nang a majaw masha wa ngwi pyaw ai hpe sha mu ma yu ai, grai htap htut ai, myit masin lu da ai amyu re.
Ndai hta KIO a Consititution hpe madi shadaw ai lam hte hpa seng a ta? An-hte yawng myit sawn yu ga. Myen gaw KIO n madi shadaw ai hte majan bu na matu jin jin galaw da ngut ai hte KIO ni hku na mung shajin da ngut sai lam chye lu ai. Ndai hku majan shajin wa ai hta Myen a npu e rai nga sai Lasang Aung Hpung, NDAK hte KDA ni hpe Myen Asuya hku na kanu KIO hpe bai n htang kasat shangun wa na masa ni hpe mu lu ai. Ndai mabin gaw Karen mung e KNU hte DKBA hpung ni, myu shada gasat hkat nga ai mabin hte bung wa na masa hku re.
Ndai hku she rai yang gaw KIO mung si, Lasang Aung Hpung, NDAK hte KDA hpung ni mung si, lapran e nga ai Mung masha ni mung mara kata si ma wa let, hpang jahtum Myen Asuya ra sharawng ai hku Myu htum mat ai kaw shakre na hku re. Ndai hku kahpu kanau shada kasat gala ai gaw Karai Kasang n ra sharawng ai hpe Mungkan hta shawng ning nan masha bin wa sai Kain hte Abela yen nau a mabin hpe yu yang chye na na re.
Nye a jing hku nta hte seng nna ga shadawn jaw na nngai. Nye a katsa kaw kasha la kasha nga ai re. Nye a kahkau ngu na wa gaw Lasang Aung Hpung e du tai nga ai hku re. Bai shi a kanau ngu na wa gaw NDAK e magam gun nga ai hku re. Bai shan nau a kawa a kanau num sha gaw KIO Du Kaba langai mi a madu jan re. Bai, myit yu ga, ndai majan gaw bin ra ai kun n bin ra ai kun. An-hte Jinghpaw Wunpawng sha ni gaw shachyen dat ai hte kahpu kanau rai yang rai, mayu da ma rai yang rai re ai ni hkrai re. Nang na a hpu nau wa hpe sat gwi na kun? Nang na a mayu wa hpe sat gwi na kun? Nang na a dama wa hpe sat gwi na kun?
Ndai hku she rai yang shanglawt galoi she lu na ta? Ndai a hkyak ai, an-hte shanglawt lawt wa ai 40 ning jan, 50 ning de gale wa sai. Hpu shawng hpu ba ni du daw sai hkaw rai hpang da ai n dai shanglawt lam gaw ndai kaw shakre sai kun? N-re nga ai. An-hte Wunpawng sha ni shada gahkyin gumdin lam shawng a hkyak ai. Shing n rai yang myu shada sat hkat, nat hkat ai kaw shakre na re.
Dai majaw an-hte myusha ni ya ten galaw ra ai gaw gahkyin gumdin ai lam re. Ndai lam hpe madung dat galaw na matu Wunpawng Mungdan Shanglawt Hpung KIO ni hpe lajin mayu ai hku re. Shada shatan ai lam ni, arawng power shing jawng ai lam in hpe rap di kau let myusha ni yawng hpe zinlum na gaw ya ten ahkyak dik ai lam re. Marai masum myit hkrum yang panglai nawng pi dang htawk ai nga ai ga gaw Jinhpaw Wunpawng Myusha ni a matu yawng myit hkrum let Myen Asuya ngu ai hpe Wunpawng Mungdan kata kaw na htawk kabai kau na hpe tsun nga ai kun?
Ya magrau garang ai lam de bai myit yu ga. An-hte Wunpawng sha ni a KIO gaw masha n gun n law ai, Lak nak n lu ai, KNU zawn garum na masha ni nnga ai. US kun? UK kun? UN kun? Kadai mung makau kaw n nga ai. Moi BaKaBa nga ai shaloi gaw Miwa mung garum ai, rai tim ya ten Myen gaw Miwa hte hku hkau ai lam ni nga ai majaw Jinghapw Wunpawng sha ni a matu n gun yawm mat ai hku re. Hpyen hprim madun ai shaloi myu tsaw hpyen la ni grai n gun lu na zawn re ai rai tim AK47 ding sa ni hpe sha lu hpai ai hku re. KNU a hpyen hprim madun poi shi sumla ni hpe yu ai sha loi US made lak nak hkum hkra hpe mu lu ai. An-hte ni jin jin rai tim lak nak n lu nga ga ai. Moi Na Hpaw bum kaw Myen ni KIA hpe gawt shapraw kau lu ai gaw Lak nak n gun ja ai majaw re. Masha n gun ja di, magrau grang di n re. Kaja wa magrau grang ai gaw an-hte Jinghpaw Wunpawng sha ni re. Nang hpyen la galaw gawi a ni? Nang lak nak kaja lu hpai sa ni?
Dai majaw an-hte amyu sha ni gaw gahkayin gumdin let sha Myen hpe mai dang ai hku re. An-hte myu sha ni ti nang Mungdan ti nang lu up hkang sai lam, ti nang lagaw ti nang lu tsap sai lam hpe Mungkan ting chye hkra madun ra ai. Ndai lam ni hta a put a pai nga n tsun ai sha woi shakut na matu seng ang ai Du Salang ni hpe a ja a wa lajin dat ai hku re. Wunpawng sha ni yawng myit hkrum let...
Prat Dep Ai Jinghpaw Wunpawng Mungdan De......kachinroad.blogspot.com kaw na shiga


text:
3 comments:
- Anonymous said...
-
Grai tsawm la ai anhte a wunpawng MungDan !!!!!
Tsit tsawm nammaling ni, nhprang rai ni hte phring tsup ai anhte a mung dan !!!!!!
Hpan madu jaw ya sai!!!!!
Ale le...... Oh..........
- September 17, 2012 at 4:49 PM
- Anonymous said...
-
INternational peace day ngu ai masat ninghtoi grup yin hkan e,DAW AUNG SAN SUU NKYI mung US,de sa, gade nna yang PRESIDENT THEIN SEIN NGU AI MYEN MUNG a NINGBAW MASU wa mung US, de bai du na nga,hpa baw wa mi sa masu hkyen nga ma ai kun? TENG sha, AMERICAN DU SALANG ni hpe masu tsun gaw,ngai PRESIDENT THEIN SEIN wa nan,MUNGDAN a PEACE hte seng nna KIO, KIA NING BAW NING LA ni hpe NAY PYIDAW kaw shaga yu sai raitim, shanhte nhkap la ma ai,dai majaw matut nna majan gasat ai lam re nga sa tsun chya lu re yaw, sadi ga. HPUNGTANG HKRUDU.
- September 17, 2012 at 8:44 PM
- A Dim said...
-
Simsa lam a matu shaga yu sai,mung shawa mung simsa lam hpyi nga masai ngu masu na matu hkyen lajang nga ai nga mung na ai.myen a maw lanyet hta myu sha ni n kadawng bang na ahkyak ai.myu sha ni yawng myithkrum ai lam n re ai baw n galaw hkrup na sadi ga.galaw ai lam ni yawng gaw moi na zawn n gup maumwi prat nrai sai hpe dum ga,labau shang matsing sumhting tawn ra na ga ai.myithkrum lam she tam ga.
- September 17, 2012 at 9:22 PM


text:
There was a battle between KIA troops from KIA (5th) Brigade and Burmese troops in near Nawng Hpa’s banana garden at 09:00 AM on 12th November, according to the KIA front-line officer report. The Burmese army deceived bringing ration than heavy artillery weapon and many soldiers to the KIA’s Laiza area.
ငွက္ေပ်ာ္ျခံတြင္ တုိက္ပြဲျဖစ္ပြား
There was a battle between KIA troops from KIA (5th) Brigade and Burmese troops in near Nawng Hpa’s banana garden at 09:00 AM on 12th November, according to the KIA front-line officer report. The Burmese army deceived bringing ration than heavy artillery weapon and many soldiers to the KIA’s Laiza area.
Labels: Jinghpaw Mung Shiga
2 comments:
- Anonymous said...
-
Shanglawt du kaji kaba ni e ,hpyen ni lung wa ai hpe chye nga ning len dung yu nga jang gaw,hpyen wa kabu gara rai nna shara la mat wa na lu. Dai hku sha wow tsun le tsun rai nna,hpyen wa hpe dinghkap ai lam nnga jang gaw wunpawng mungdan shanglawt dawnghkawn hpe sharawt na matu shara mat mat na lu oi. Karaikasang hpe kamsham myit majing hte akyu hpyi nna pandung de du hkra shakut sa wa saga. Ahkying aten ni grai hpang hkrat wa sai
- November 14, 2012 at 12:27 PM
- Anonymous said...
-
Twenty first cencutry hta namrawng nna gasat ai lam hta hpyen hpe gaw lu sat Na re rai Tim a ten Na jang hpyen sum wa Na gaw law malawng maga Mai bin ai hpa majaw nga yawng demographic population hpe hpyen wa lula kaw ai majaw re , ndai gasat hkat ai ma bin hta yu yu yawng tsinyam ni law malawng gaw Jung hpaw ni sha rai nga ai hpa majaw myen myu sha ni tsun yam nnga ai ngu ai hpe KIO, Kia ni chyenasai ra ai aten du sai . Gasat gala bin nga ai shara shagugaw jinghpaw ni Grau nga ai shara hta rai nna , myen mi Grau nga ai shara hta gasat gala nau nbin nga ai ,myen law ai shara hta Kia ni mung nshang gasat gwi nga ai ndai zawn re hpyen ladat ni a majaw demographic jinghpaw population gaw jutde rai mat wa ai ladat rai nga ai hpyen gasat ai lam hta wunpawng myusha ni hta sumai lam gaw ndai jinghpaw demographic population hpe Nlu maga ai hpyen gasat ai ladat rai jang sumnasharai nga ai
- November 14, 2012 at 4:54 PM


text:
SIN DUN
Labels: Laika Ngau
8 comments:
- Anonymous said...
-
US ni n'gun kaba hte lu ninghkap madun na gaw ya ten ahkyak dik re.myen ngu ai kara hpe mung n'mai matsan dum ai.
- September 24, 2012 at 6:13 PM
- Anonymous said...
-
awng padang kaba lu na re law US kaw Thein sein hte Aung san suu kyi hte myen yawng hpe kaya kaba jahkrum lu hkra kyu hpyi ga.myit kaba shajin tawn ga.
- September 24, 2012 at 6:15 PM
- Anonymous said...
-
sukyi gaw u.s. kaw ta sa madang let la,ngut yang
bai hpyi jat rai nna mawhpyi zawn shye rai taw sai.
Dingman lam hpe n.tsun mat sai hte hpa shyimgyim ah hkaw ahkang lam mung n.tsun sai sadi ra dik re.
- September 24, 2012 at 8:57 PM
- Anonymous said...
-
munghpawm lam mung galoi n'tsun sai su kyi hpe kara hku mai kam na.myen gaw myen sha re hpe atsawm chye gin sai.ninghkap tik tik sha mai sai.annau ni hpe n'dai ram sat sharu gasat taw nga ai Thein sein asuya hpyen dap hpe galoi n'mai kam ai.gasat tik tik galaw sha mai sai.myen gaw masu mung htum sai.atsam mung htum sai maigan mungdan ni hpe mung masu n'mai saihpe dum let ya gaw hpang jahtum n'gun hku US de dut lata hte maw hpyi hpyi nga sai.
- September 24, 2012 at 10:39 PM
- Anonymous said...
-
Tsaw ra ai usa du wp myu sha ni e buga de na myu sha ni a myipri hte tsinyam hpe naw myit dum ya ai hte n dai ning hkap ning gung matun ai hpe yawng naw shang lawm ai hte ning gung ka ba naw matun dat ya marit ngu buga na myu sha ni hte wp myu sha ni yawng a lawt lu lam hta yawng shang lawm na hpe kam kaba dik let usa du myu sha ni hpe kam dik ai yaw ten sha kalaw ya myit yaw
- September 25, 2012 at 8:14 AM
- Anonymous said...
-
Tsaw ra ai usa du wp myu sha ni e buga de na myu sha ni a myipri hte tsinyam hpe naw myit dum ya ai hte n dai ning hkap ning gung matun ai hpe yawng naw shang lawm ai hte ning gung ka ba naw matun dat ya marit ngu buga na myu sha ni hte wp myu sha ni yawng a lawt lu lam hta yawng shang lawm na hpe kam kaba dik let usa du myu sha ni hpe kam dik ai yaw ten sha kalaw ya myit yaw
- September 25, 2012 at 8:14 AM
- Anonymous said...
-
Tsaw ra ai usa du wp myu sha ni e buga de na myu sha ni a myipri hte tsinyam hpe naw myit dum ya ai hte n dai ning hkap ning gung matun ai hpe yawng naw shang lawm ai hte ning gung ka ba naw matun dat ya marit ngu buga na myu sha ni hte wp myu sha ni yawng a lawt lu lam hta yawng shang lawm na hpe kam kaba dik let usa du myu sha ni hpe kam dik ai yaw ten sha kalaw ya myit yaw
- September 25, 2012 at 8:15 AM
- Anonymous said...
-
Tsaw ra ai usa du wp myu sha ni e buga de na myu sha ni a myipri hte tsinyam hpe naw myit dum ya ai hte n dai ning hkap ning gung matun ai hpe yawng naw shang lawm ai hte ning gung ka ba naw matun dat ya marit ngu buga na myu sha ni hte wp myu sha ni yawng a lawt lu lam hta yawng shang lawm na hpe kam kaba dik let usa du myu sha ni hpe kam dik ai yaw ten sha kalaw ya myit yaw
- September 25, 2012 at 8:15 AM


text:
N'dai ten rapdaw hte hpyen dap kaw hpyen du kaba law malawng magam lit kaw nna hkring sa na laika shaw ai, ahkang hpyi ai hpyen du kaba grai law wa ai nga htinggrum kata kaw na shiga ni mawng wa ai, nkau mi nga mung n'ngut, shu mung n'rai re masa, hpyen up hkang daw mi, mung shawa up hkang daw mi re ladat, Democracy tara masa hte hpyen gumshem masa hku naw up hkang sha mayu ai ni a jaw, ya na asuya a shingdu n'gun kaba rai nga ai [chyan hput party] gaw mawru kasha zawn ahtu ashun hpang wa nga ai hta, [chyan hput party] hpe rapdaw Slg, mare kahtawng up hkang u tsang kaw du kalang bai hpaw ninghtan shabawn tawn na ngu ai hta law malawng gaw lapran ra lata hta kalang kaya kaba hkrum wa sai hte ya kalang mung kaya kaba hkrum wa chye ai masa hpe maram mu ai majaw hpyen hku nna daru magam hpe kashun jum wa na masa nga ai zawn myen mung a mung masa lam gaw shingdu bai kayin wa na zawn rai nga ai.
Mi [Chyan -Hput -Paty] hpe ningnan hpaw ninghtan hpang wa ai ten, hpyen ni hkrai aming hte up hkang sha ai ten hta asuya mu gun masha ni gaw n'kam tim, bungli shapraw kau na tsang ai, shat di ga mat na tsang ai jaw Chyan -Hput -Paty n'shang n'mai rai nga ai. Ya dai ni Democracy nga marawn nga sai ten madu ra ai hku dawdan lu sai majaw mu gun masha law malawng hte mung shawa law law gaw shanhte hpe madi shadaw na nrai sai hta n'ga, hpyen dap kaw mung moi na zawn ra ai hku aming hte n'sawn n'ang ai hku up hkang sha n'mai wa nga ai jaw, [Chyan-Hput-Paty] gaw kalang bai kaya kaba dik mai hkrum ai. Thein Sein a baw nu hta ahtu hkra nga ai lam mi, mungkan de hte mung chying shawa daw tsa a man e gaw Democracy nga marawn masu nga ai, kaja nga yang kata lam gaw hpyen gumshem hkrang hte masa 2, myi man 2, myi jasat 2, n'sam 2 hte sak hkrung ra nga ai a jaw baw sin kadawng mat ra nga ai, teng man ai lam hpe kade na hkra masu tawn lu na kun? Thein Sein asuya hte hpyen dap gaw langai sha re, n'tsa lam kade n'sam madun shatsawm tim kata masa gaw hka n'tsa numhkaw hprwi rai nga ai a jaw, jak bang tawn ai Thein Sein a salum kanang dang hkam na ta? Masha langai mi tinang zingri sat ai mara kata masha law law a, mabyin ni gaw tinang hpe galoi mung jahkrit nga sai majaw lup sung hku pyi yaw tawn magang ra sai.
Yahte grai n'ngut shi ai Galoi du masu na ngu ai ga ngau hpe azing ayang kalang hpe mahtai tam chyawm dinglun ahprun yu ga, myu kaba ladat, myu kaji shamyit shamat masing hpe 2006 a hpang lam masing ni gaw mungdan a simsa lam, mungdan shim lam n'nga shi ai ngu ai masa hta hpyen gumshem asuya grin na matu, myu kaba masa, myu shamyit shamat masa grin lu na matu, hpyen dap kata aming hte tara jahkrat matsun maroi galaw ru kaba jung dawk bang sam bang tawn nna galaw shangun hpang wa sai ten re. Jawngma ni hte kai chyan ni hpe rim sharawng kau nna maga mi de shazim tawn ai zawn maga mi de rawt malan laknak hpai yawng ngu na hpe mung simsa masat [Palatsatik nga kaba] sumla hte dawn sharen tawn nna ushoi lu dun kau hkra shazim masu tawn lu sai. nam rawng prat hta yihku gin sum zawn re kaw labu kapa hte nga ra ai ten kaw na, basi panyep htat htat kaw yup, yup mang tsawm tsawm mu shingran yu rai n'kau mi gaw lam she n'mu, madu hpa myu re pyi nchye ai zawn yak hkak jamjau ai ten hpe kahtap nna pyaw la mayu ai a jaw, jinghpaw mungkan gaw Kawa tam shamat kau aijahkrai ma zawn kam hpa shara hkalut, shawa n'hkrun kaba hta hkrat bang ra sai. Kaja ai zawn rai nna mung chying shawa hpe nam rawng ai prat na hta grau matsan duhka ai hku nga na masing jahkrat la ai hte bung mat ai.
Mungkan hta matsat shabat mazang n'rin kaya n'su dik ai, labau n'tsawm dik ai, nshawp, n'kap teng man ding hpring ai lam n'nga dik ai, madu labau hpe mazut dik ai hku, n'tara dik ai, dusat langai zawn re mabyin hte hkrang shapraw galaw hpang na matsun galaw hpang sai re. dai zawn myu shamyit shamat masing gaw anhte bawsang ni kaw sha hkra ai n're, masha law ai myen ni hta mung ahtu hkra wa nga ai re, grau nna gaw dai ni tam dai ni sha re ai bungli galaw mung shawa hte lawu tsang asuya mu gun law malawng kaw ahtu hkra machyi hkrum wa Sai, masha lachyawk mi a kanwang bungli a marang e, mung shawa daw tsa gaw matsan n'hkrun de hkrat bang shajang nga sai.
Mung chying shawa daw tsa hpe jut shagu de na, grup grup de nna madi shama, jahkrit zingri adip arip shagyip shagyeng up hkang sha ai a marang, annau ni mung shaning 60 shi ning hkawt le hprawng waw hprawng Utsut watsut le matep waw makep rai nam rawng shakut nna, myen a zingrut htu katut ai, myen mung shawa hte matsan ai hta grau matsan rai dip up hkang hkrum ai majaw grit nyem dik ai masha uhpung uhpawng utsang hta dusat langai daram pyi madang n'nga ai manu n'nga ai hku sak hkrung ra ai. Shinggyin masha langai mi a lu gin ai ahkaw ahkang hkum tsun maigan kaw hkrung nga ai gwi dusat langai mi daram pyi manu n'dan ai u tsang hku nga ra ai.
1-Masha a ganawn mazum ngasat ngasa lam. [shing gyin nauna myit] jut shagu nna laknak hte aming hte madi shakyin jahkrit shama sha ai a marang, Ga pyi ja ja n'gwi shaga na daram, rawt jat galu kaba sa wa na lam yawng hpe pat ai shinggyin masha langai mi a lu gin ai ahkaw
ahkang lu gin ai madang utsang hpe mahkrun tam nna, dasang shagyip shagyeng dang sha ai kaw, magam bungli shachyen shaja galaw sha ai hta n'ga, hkawmsa hkawmwa shagyip shagyeng ai, mahkyi mahkat n'ji n'mu, n'rau n'htau ru yak jamjau puba hkam nna salu salat she n'kawp hkra tam sha tim dai ni tam dai ni n'law sha ai. Ja lungseng n'hprang rai hkum hkum nga ai, sutlu nga mai dik ai mungdan n'tsa kabye hkawm yup nga nna, hpa rai sutgan kata masha, singgu kri masha, dai ni tam dai ni n'mai law sha ai, sak matut na daran sha jum hte da shatawt sha ra ai, bu hpun palawng mung kaya magap na daram sha shakap hpun masu tawn ra ai.
Masha langai mi a nga gin ai lu gin ai ahkaw ahkang manu hpung shing kang shingnyi atsang gaw hkrat sum dik sai hte dusat ngu n'tsun ai sha ra mat sai. Makau grup yin mungdan yawng a jahpoi asawng ai, n'kam n'tsen ai, duhka jaw ai uhpung uhpawng tai nga ra ai. Hpa rai lusu dik ai mungdan hta pra nna masha ni mungdan kaw mayam zawn sa pyaw ra ai kun? madu shangai buga hpe marit shangun nga ai kun? Shingrai masha langai mi a myit marai, myit jasat, myit masa arawn alai gaw matsan ai marang e myit daw ai, myit kata hkam sha ai marang e, byin mai ai hku nga ra ai. Ra ai hku pra ai atsang a jaw hkrat sum na n'hpang pru wa ai. Matsan masha tai ra ai tinang tai mayu nna, shingra maka jaw ai majaw n'rai, masha lachyawk mi a jaw matsan dik ai sutgan kata masha tai wa sai.
A-Hkam kaja lam
Myit marai atsam yawng hkrat sum wa ai a marang e, arawn alai n'sam ni hkrat sum hpang ai zawn hkam kaja lam shi hkrai ningra wa ai. Machyi makaw ana ahkya byin law wa ai,matsan ai marang e ana ahkya hpe hkam lu na atsang n'nga ai, atsawm n'lu sha, n'lu yup ai a marang e, tsi la yak ai ana ni law law byin hkrum hkra wa sai, dai hta [hkali ana- sin wawp ana -TB, B pu, C pu- HIV-AIDS] [Nanghpa malu masha-shawa num-shawa la] law wa ai masha a kanawn mazum ana kaba ni byin hkrum hkra wa sai, masha a ngasat ngasa ganawn mazum uhpung hta shinggyin nauna ana kaba kap wa sai. Mungkan hta tsi la yak dik ai ana ahkya law
dik ai madang hta No-1 lu nga ai.
B-Hpaji Hparat lam
Dinghku matsan ai law ai a marang e, mdang tsaw ai hku hpaji n'lu sharin la lu ai hta n'ga, shabrai jahkut sha ai, sara sarama law ai, mayun kum hpa sha nna sharin ai, wa lang gale ai, kang ka re sharing sara n'law ai, madang nga ai sara n'nga ai a jaw, gumhpraw jaw nna san poi awng shadang hpe mari la mai ai a jaw, madang n'nga ai jawngma law ai. Dakkasu janmau gup la ngut ai tim laika hkum atsawm n'chye ka ai. Machye machyang hpaji hparat madang n'nga ai jawngma, hte sharing jawng law ai. Gumshem up hkang ai aming a jaw, myiman tam ai gumhpraw myiman yu ai, hpaji madang n'nga ai, lagu lagut sharin ya ai, masu sharin ya ai jawng hte bung ai, mungkan hta madang n'nga dik ai hpaji madang nyem dik ai mungdan hta No-1, re. Hpyen gumshem aming hte dip up ai marang e teng man ai tara ritkawp n'nga ai, hpaji hpe tsaw ra hkungga ai sharin sara n nga ai. dai ni annau ni mayam hpaji n'sharin saga madu jawng madu sharin sara ni hte prat dep ai madu jawng ni hpaw ra sai. Rawt malan hkrun lam a jaw hte matsan ai shagyip shagyeng ai marang e annau ni hpaji lam hta grai hpang hkrat nga sai majaw dai ni gaw htingnut n'mai sai.
C-Makam masham lam
Ntsa lam n'sam hpe yu nna makam masham hpe lachyum shapraw kam sham chye ai uhpung law wa ai, U hpe yu nna U yawm wa ngu ai makam hte bung wa ai. Masha hte ja gumhpraw hpe yu nna hkrang sumla hte bung ai makam hpung law wa ai, matsan lu su madang hpe yu nna tinang makam masham hpe hkridun kam sham ai hpung law wa ai,gumshem hpyen a ra galaw gahkyin gumdin ya ai uhpung makam langai hku makam masham hpe madun masu ai uhpung law wa ai, grupyin hte masha hpe madung tawn nna, nawku ai makam hpe ru jung shamu shamawt nga ai kanawn mazup nawku hpung zawn re law wa ai, Karai masa hte mawku ai makam grai shau wa ai, myen asuya a makam hpung law law hpe shagyip shagyeng ai a marang e mungkan hta wanglu wanglang n'mai kam sham nawku ai mungdan hta No 1 re. Dai ni miwa makam hpung ni hpe myi kaba hte yu tawn ra ai.
D-Tara hkrang
Up hkang ai tara hkrang hta mung Tara masing jahkrat ai jaw tim up hkang ai ni tara nlang ai, tara kaja tim masha n'kaja ai. Ngai tsun ai hku galaw u, ngai galaw ai hku hkum galaw ngu ai hpang hkrat dik ai masa madang hte up hkang ai, tara slg n're tara lam n'chye ai ni up hkang ai jaw tengman ai hku n'chye up ai hta n'ga, up hkang ai masha utsang hte up hkang sha hkrum ai ngu masha hpan 2 pru nga ai, masha ngu ai hpe madung tawn nna tara jai lang up hkang ai. Hpyen gumshem ni gaw , up hkang sha ra ai, mung shawa gaw up hkang sha hkam ra ai madang hku masat nna up hkang ai. Hpyen gumshem hku up hkang ai tara kyepdin kata kaw apyek gawp ra ai. N'jaw tim bai n'mai n'htang tsun ai. Mungkan hta Tara n'lang dik htum ai mungdan hta No 1 re. Madu jahkrat ai tara hpe lit n'la gwi ai.
C-Hpaga yumga lam
Hpaga yumga lam yawng hpe hpyen gumshem aming hte jum tek nna hpyen du kaba ni hkrai ushoi jum nna shanhte hte nyi nawn ai ni chyu galaw sha ai, hpaga lama ma ginlen galaw mayu yang awng san baw hkanghkyi baw law law jaw nna mayun kumhpa hte galaw sha ra ai. tara shang nre mayun mayoi hpaga ga sha ra ai. Matsan masha ni gaw hpyen gumshem asuya a dip amyet htuk sha ai a marang e tinang lu ang yang pyi nmai galaw sha ai. Mungkan hta hpaga ginlen galaw sha yak dik ai mungdan hta No.1 re. Shingrai duhka kaba law law a kata kaw matsan dik ai hte sak hkrum ra nga ai, mung shawa hpe nsawn n'ang ahkaw ahkang kata dusat langai zawn dip shagyeng sha ai jut shagu ten hpring rawt dap n'mai dip shatsang
sha ai hpe n'hkam lu ai, yu n'lu wa ai a jaw 2007 hta hpungkyi ni woiaun nna mung shawa, n'gun kaba dik ai ninghkap madun dat sai re. Myen mung ting 8.8.88 na grau dik ai hku kalang bai masa hte mahkyen hku n'gun kaba madun ai, hpung kyi ni nan woi aun nna ninghkap madun ai jaw n'dai lang gaw teng sha wa mung up Tara kalai lu na, gat manu yawng shayawm ai hte miwa hte hpyen asuya pawng nna bawdaw shingma mam ting sha ai hpe kalai kau lu na zawn nawn ai tim, hpyen gumshem asuya gaw Madu nawku ai madu a Karai daw ni hpe gap sat sharu ai, majoi rim adut hkyukhtawng bang kau ai a marang e, kalang bai hpyen gumshem hpe kalai kau lu na, jahkring kau lu na, myen mung a mung masa kalai shai kau lu hkra ngu ai gaw hkyukhtawng kata kaw yup mang zawn sha lachyum shapraw ra mat ai.
Ten hte mahkrun masa gaw jaw sai tim masing htap hte htap ninggam langai hpang langai jahkrat nna galaw sa wa ai lam n'nga ai jaw hkra sum ai re ngu tsun mai ai zawn, maga mi de hpyen gumshem asuya nan galaw shangun ai masa pru ai, gumhpraw jaw nna masha shap nna dasang galaw shangun ai mung mai byin nga ai. Hpa majaw nga yang shanhte hpyen gumshem up hkang lam grin na, myu kaba ladat. Bawsang shamyit shamat masing grat dagra n'ngut shi ai jaw, shim lam simsa lam n'nga ai ngu hpyen dap kaw nna matut up hkang na galaw la ai lachyum re ngu sawn dum mai ai.
Teng ninghkap ai gaw teng na re tim, hpyen dap a lau ai mung lawn na re, n'dai zawn byin wa jang hpa galaw na ngu ai masing kaba shawng jahkrat tawn nna, rawt malan laknak hpai ni hpe du ga saw shaga nna galaw ai rai yang dai ni mahkoi ngu ai hpe n'shingran chyai nga ra sai re. Laika ngau nau galu wa ai jaw
a-2008 gawda ai Tara
b-BGF jarik simsa dap
c-Majan byin ai
d-Rawt malan yawng hte simsa lam
e-Hpyen masa
f-Mung masa
g-Dai ni annau ni a lam
Ndai ni yawng hpe matut nna mu hti lu yang tsaw ra ai mung tsaw myu tsaw ai myu sha ni yawng kaning rai matut dating nna Padang hkrun lam masing hte mung masa hte gara hku mai hpran la lu na ngu ai hpe asan dawdan lu na re ngu myit mada ai. Dai ni annau ni a galu dik ai hkrun lam rawt malan majan gaw kade ram jamjau nna arang bang tawn sai re hpe atsawm n'htang myit yu ra nga ai zawn, lai mat sai ten na zawn dum ladum hka yawng nga ladat hte sha annau ni matut nna n'mai sa sai ngu ai hpe mu chye ra sai. Madu a labau, madu a myit mada tawn ai mung masa pan dung ninggawn mung masa lam yan hpe pyi nchye tawn ai shaning galu hpyen la la ai. Shaning galu jinghpaw tai nna wam dam ai zawn priprawm mawla zawn zawn re masa hta sha naw atsap nga yang gaw shaning naw galu hkra arang bang ra na re jaw. Dai ni ningnan kaw nna npawt kaw nna, ma kaji kaw nna sak kaba yawng kyi dung ai myu tsaw mung tsaw ai myit jet rawng na matu hkyak hkyak hpa galaw ra sai hpe chye tawn dum tawn ra sai.
Annau ni naw matut dating nna arang kaba naw bang ra nga ai gaw hpa majaw ta? hpa hta ta? ngu ai hpe sung sung li li myit shachyaw yu nna shawng lam lahkam jaw jaw htawt sit sa ra ai. Dai ni loi mi shut dat sai kaw na gaw yawng a asak bang nna Lawng ai hpai da da ai hte bung ai majaw myit dik ai'gaw n'shut ai. Myit ung ang ai masha n'tai saga shata jan e lam hkawm ai, yup dam dam ai masha zawn n'byin nu ga.
Galoi Simsa lam ga baw hkum tam. Tsin yam hkrum ai madu sai daw ni hpe dum nna n'gup hpaw u hprut hprut tsun uhpa agam shara n'nga ai.. Madu myu hpe zingri sat ai. Madu kanu num ni hpe roi sat ai, mare nat, lu malu yawng jahten la kau ya ai, myu shamyit shamat ai, matsan ai hta grau matsan singgu kri byin hkrum hkra saga ai.hpa grai nchye ai ma ni a myi man hpe azi yu nna myu sha yawng a hpang lam hpe dum nna ja ja daw dan u.
Langai sha Ngam Tim gasat ga.
Baren Numraw


text:
June (27) bat Masum
Wunpawng Mungdan Shanglawt Asuya Dingdung Ginwang Ginjaw Pati Komiti
Tingyang Up Div. O sa du woi awn nna KIO Asuya hte Mung shawa lauban
launa ni jawm pawng nna gaw gap da lu sai Mali Bum Run mare na Wun
Chying Gawknu nnan hpe June (19) ya shani awng dang ai hte dingshawng
shang la lu sai lam shiga na chye lu ai. Bai, Masat (1) Dap Ba,
Shanglawt Masa Gat Hkai Hpung ni hte ka manawt shangwi shapyaw hpung ni
hku nna majan a majaw hkrit tsang garen gari hkrum nga ai Mali Bum Run,
Jahti Yang mare hkan na mung shawa masha ni hpe June (19-24) laman n gun
jaw shangwi shapyaw hkawm lu sai lam hpe mung na chye lu ai.


text:
Myitkyina kaw nna Sadung-Kampaiti lam hku rawt sa wa nhtawm, Kampaiti e passbook galaw la shajang ma ai. Miwa mung ga jarit hpe bum kata dinghkren htu waw tawn ai lam hku lai di rap shang wa sai. Dai hpang marit maroi nga ai shara bum nhkrem lam numda hku lai sa wa sai. Hkring mi rai jang, Ta hkaw hka a hka hku rai nga ai Hu-chao ngu ai dabang kaw du pru sai. Ta-hkaw hka gaw, lai sai 9-6-2011 ya shani KIO hte Myen Asuya ni Sanggang majan hpaw hpang ai hka rai nga ai.
Hu-chao mahkrai pawt e, Miwa pyada ni passbook hkap jep ma ai. Dai hpang Ga Jarit Maigan Masha Pru Shang Rung kaw langai hte langai a passbook hpe dazik dawk la shajang ma ai.
Ndai zawn Mungkan Manau Poi de shakut shakat nna rawt sa ai lam gaw, tinang mungdan dinghku kade yak hkak nga ai raitim, tangpyaw sa hkawm ai n rai; amyu a htunghking hta mungkan ting na Jinghpaw Wunpawng sha ni hte hkrum tsup let, pu gang sin machyi hkat ai myit kraw lawang hpaw madun hkat lu na matu rai nga ai.
Amyu sha ni yawng a shawng lam gam maka tsawm htap ngwi pyaw wa lu na hpe mung myit mada ai. Hkrunlam mahkra hta hpa dingbai dingna n hkrum ai sha Karai Kasang bausin makawp maga ya nga u ga, buga dum nta mungshawa yawng mung kyuhpyi myit dum karum nga na hpe myit dik kamhpa let hkawm sa nga ma ai re lam shiga na chye lu ai rai.
Watsat Hku Chyingtek